
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 176 

11 Ιουλίου 2005 


ΝΟΜΟΣ ΥΠΆΡΙΘ.3370 

Οργάνωση καί λειτουργία των υπηρεσιών δημόσιας 
υγείας και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΙΣΑΓΩΓΙΚΕΣ ΕΝΝΟΙΕΣ ΚΑΙ ΟΡΙΣΜΟΙ 
ΤΗΣ ΔΗΜΟΣΙΑΣ ΥΓΕΙΑΣ 

Αρθρο 1 

Η δημόσια υγεία είναι επένδυση για τη διατήρηση και 
βελτίωση του ανθρώπινου κεφαλαίου της χώρας. Ως δη¬ 
μόσια υγεία ορίζεται το σύνολο των οργανωμένων δρα¬ 
στηριοτήτων της πολιτείας και της κοινωνίας, που είναι 
επιστημονικά τεκμηριωμένες και αποβλέπουν στην πρό¬ 
ληψη νοσημάτων, στην προστασία και την προαγωγή της 
υγείας του πληθυσμού, στην αύξηση του προσδόκιμου 
επιβίωσης και στη βελτίωση της ποιότητας ζωής. Η δημό¬ 
σια υγεία έχει χαρακτήρα πολυτομεακό, απευθύνεται κυ¬ 
ρίως σε πληθυσμούς και κοινότητες και, ως έννοια, είναι 
ευρύτερη της υγιεινής και της πρόληψης ή της κοινωνικής 
ιατρικής ή της ιατρικής στη δημόσια υγεία. Η δημόσια 
υγεία περιλαμβάνει διατομεακές δραστηριότητες και 
ασκείται με διεπιστημονική μεθοδολογία και προσέγγιση. 
Η δημόσια υγεία είναι, πρωτίστως, άσκηση δημόσιας πο¬ 
λιτικής και γίνεται με την ευθύνη του κράτους. 

Αρθρο 2 

Στενά συνδεδεμένες με την έννοια της δημόσιας υγείας 
είναι οι έννοιες της ανάπτυξης και προαγωγής της υγείας, 
της εκτίμησης των επιπτώσεων στην υγεία διαφόρων πο¬ 
λιτικών και προγραμμάτων, της διαχείρισης του κινδύνου 
για την υγεία, της βελτίωσης της ποιότητας των υπηρε¬ 
σιών και των συνθηκών διαβίωσης, καθώς και των προτε¬ 


ραιοτήτων για την υγεία. Στην ευρύτερη έννοια της δημό¬ 
σιας υγείας περιλαμβάνονται, επίσης, ο σχεδιασμός και η 
αποτίμηση των υπηρεσιών υγείας, καθώς και η κοινωνικο¬ 
οικονομική αξιολόγηση των υγειονομικών προγραμμάτων 
και παρεμβάσεων. Δράσεις που σχετίζονται με την κοινω¬ 
νική φροντίδα και τις ειδικές ανάγκες ευάλωτων ομάδων 
του πληθυσμού, που ζουν σε μειονεκτικές, κοινωνικά, 
συνθήκες, όπως η φτώχεια, η ανεργία, το γήρας, ο κοινω¬ 
νικός αποκλεισμός, η απουσία εισοδήματος, και η προ¬ 
σπάθεια άμβλυνσης των κοινωνικοοικονομικών ανισοτή¬ 
των στην υγεία, περιέχονται στην ευρύτερη έννοια της δη¬ 
μόσιας υγείας. 

ΚΕΦΑΛΑΙΟ Β' 

ΛΕΙΤΟΥΡΓΙΕΣ ΚΑΙ ΔΡΑΣΕΙΣ ΤΗΣ ΔΗΜΟΣΙΑΣ ΥΓΕΙΑΣ 
Άρθρο 3 

Η δημόσια υγεία περιλαμβάνει ευρύτατες λειτουργίες 
και δράσεις, οι κυριότερες των οποίων είναι: 

(α) Η παρακολούθηση και εκτίμηση της υγείας του πλη¬ 
θυσμού και των βιολογικών, περιβαλλοντικών και κοινωνι¬ 
κοοικονομικών παραγόντων που την επηρεάζουν. 

(β) Η προστασία και προαγωγή της υγείας και η πρόλη¬ 
ψη των νοσημάτων. 

(γ) Ο έλεγχος και η αποτελεσματική διαχείριση των λοι¬ 
μωδών νοση μάτων και των άλλων νοση μάτων υ ψηλό ύ κιν- 
δύνου και επιπολασμού. 

(δ) Η προάσπιση των αναγκών υγείας των ευπαθών ομά¬ 
δων του πληθυσμού. 

(ε) Η αντιμετώπιση των έκτακτων και αναδυόμενων κιν¬ 
δύνων και των απρόβλεπτων συνθηκών και συμβάντων 
από φυσικά ή άλλα αίτια. 

(στ) Η ιεράρχηση των προτεραιοτήτων και των παρεμ¬ 
βάσεων στη δημόσια υγεία. 

(ζ) Η εκτίμηση της ποιότητας και της αποτελεσματικό- 
τηταςτων υπηρεσιών υγείας και η ανάπτυξη μέτρων βελ¬ 
τίωσής τους. 

(η) Η εκτίμηση των συνεπειών στη δημόσια υγεία από 
τα επιτεύγματα της ιατρικής επιστήμης, της βιολογίας 
και της γενετικής. 

(θ) Η ανάπτυξη πολιτικών που προάγουν την υγεία και 
τη βιωσιμότητα και η διατήρηση, βελτίωση και ανάπτυξη 
του ανθρώπινου κεφαλαίου της χώρας. 

Άρθρο 4 

Η δημόσια υγεία ασκείται από την κεντρική και την πε¬ 
ριφερειακή διοίκηση, την αυτοδιοίκηση, τις μονάδες 
υγείας και κοινωνικής φροντίδας, στην κοινότητα και 
στους χώρους ομαδικής διαβίωσης και εργασίας και, γε¬ 
νικά, σε κάθε χώρο κοινωνικής δραστηριότητας. Οι πα¬ 
ρεμβάσεις της δημόσιας υγείας είναι επιστημονικά τεκ¬ 
μηριωμένες και ασκούνται με βάση τους κανόνες της 
βιοηθικής και της ιατρικής δεοντολογίας. 

Άρθρο 5 

Οι υπηρεσίες δημόσιας υγείας παρέχονται από ειδικούς 
επιστήμονες που ανήκουν στο Σώμα Λειτουργών Δημό¬ 
σιας Υγείας και έχουν την απαιτούμενη εκπαίδευση και 
εμπειρία. Στο Σώμα Λειτουργών Δημόσιας Υγείας συμ¬ 
μετέχουν επιστήμονες από τον ευρύτερο χώρο των επι¬ 
στημών της υγείας, του περιβάλλοντος, της επικοινωνί¬ 
ας, της εκπαίδευσης, των κοινωνικών και οικονομικών 
επιστημών. 

ΚΕΦΑΛΑΙΟ Γ 

ΠΟΛΙΤΙΚΕΣ ΚΑΙ ΣΤΡΑΤΗΓΙΚΕΣ ΔΗΜΟΣΙΑΣ ΥΓΕΙΑΣ 

Άρθρο 6 

Οι πολιτικές και οι στρατηγικές δημόσιας υγείας δια¬ 
μορφώνονται σύμφωνα με τα κριτήρια της αποτελεσμα- 
τικότητας, της αποδοτικότητας και της ισότητας και βα¬ 
σίζονται στις ακόλουθες προϋποθέσεις: 

- 1) Στη διατομεακή συνεργασία σε κεντρικό, περιφε¬ 
ρειακό και τοπικό επίπεδο, στο σχεδίασμά και στις εφαρ¬ 
μογές σε πληθυσμιακή βάση, στη δημιουργία ενιαίων 
διατομεακών πολιτικών και προγραμμάτων. 

2) Στη διεπιστημονική προσέγγιση και στις παρεμβά¬ 
σεις στους καθημερινούς χώρους ζωής και εργασίας και 
στην ενεργό συμμετοχή του πολίτη. 

3) Στη χρησιμοποίηση επιστημονικά τεκμηριωμένων 
παρεμβάσεων με καθορισμένους βραχυπρόθεσμους και 
μακροπρόθεσμους στόχους. 

4) Στην αντιμετώπιση των κοινωνικών, περιβαλλοντι¬ 
κών και οικονομικών παραγόντων που επηρεάζουν την 
υγεία του πληθυσμού και στον αποτελεσματικό έλεγχο 
και στη διαχείριση των παραγόντων κινδύνου. 

5) Στην προσβασιμότητα στις υπηρεσίες υγείας, στην 
άρση των ανισοτήτων, την ικανοποίηση των αναγκών 
των φτωχών και των ευπαθών ομάδων και στην προαγω¬ 
γή υγιών τρόπων ζωής. 

Άρθρο 7 

Η Εθνική Στρατηγική για τη Δημόσια Υγεία διαμορφώ¬ 
νεται σύμφωνα με όσα ορίζονται στο άρθρο 6 και απο¬ 
βλέπει στη βελτίωση των συνθηκών διαβίωσης και της 
ποιότητας ζωής του πληθυσμού. 

Ειδικότερα, η Εθνική Στρατηγική για τη Δημόσια 
Υγεία: 


α) καθορίζει τους μακροπρόθεσμους και βραχυπρόθε¬ 
σμους στόχους της δημόσιας υγείας, 
β) περιγράφει τις δράσεις και τις παρεμβάσεις σε 
όλους τους τομείς της κοινωνικής ζωής, 
γ) προσδιορίζει τους φορείς, τους τομείς και τα επίπε¬ 
δα της διοίκησης που έχουν την ευθύνη για την πολυτο- 
μεακή και διατομεακή εφαρμογή αυτής και τη διεπιστη¬ 
μονική και τεκμηριωμένη προσέγγιση, 
δ) δεσμεύει όλες τις υπηρεσίες και τους φορείς της 
δημόσιας υγείας. 

Αρθρο 8 

Στο πλαίσιο της Εθνικής Στρατηγικής για τη Δημόσια 
Υγεία: 

1) Με κοινή απόφαση των Υπουργών Οικονομίας και 
Οικονομικών και Υγείας και Κοινωνικής Αλληλεγγύης, 
μετά από εισήγηση του Εθνικού Συμβουλίου Δημόσιας 
Υγείας, ιεραρχούνται οι προτεραιότητες για την πολιτική 
δημόσιας υγείας και διαμορφώνεται τετραετές Εθνικό 
Σχέδιο Δράσης για τη δημόσια υγεία, το οποίο υποβάλ¬ 
λεται στο Κοινοβούλιο. Το Εθνικό Σχέδιο Δράσης για τη 
δημόσια υγεία καθορίζει τις δράσεις και τα προγράμμα¬ 
τα, η εφαρμογή των οποίων είναι υποχρεωτική για την 
περιφερειακή διοίκηση και την αυτοδιοίκηση. Οι απαιτού- 
μενες πιστώσεις για την υλοποίηση του Εθνικού Σχεδίου 
Δράσης εγγράφονται κατ' έτος σε ειδικό φορέα του προ¬ 
ϋπολογισμού του Υπουργείου Υγείας και Κοινωνικής Αλ¬ 
ληλεγγύης. 

2) Καθιερώνεται η αξιολόγηση των επιπτώσεων στην 
υγεία για πολιτικές και προγράμματα μείζονος έκτασης, 
όταν ζητηθεί από τον Υπουργό Υγείας και Κοινωνικής 
Αλληλεγγύης. Το Ε.ΣΥ.Δ.Υ. προτείνει τις προϋποθέσεις 
για την απόκτηση της ικανότητας και της τεχνογνωσίας 
για τη δημιουργία μηχανισμού στον τομέα της αξιολόγη¬ 
σης των επιπτώσεων στην υγεία. 

3) Οι υπηρεσίες και οι παρεμβάσεις δημόσιας υγείας 
που χαρακτηρίζονται ως Εθνικά Προγράμματα Δημόσιας 
Υγείας, μετά από εισήγηση του Ε.ΣΥ.Δ.Υ. και απόφαση 
του Υπουργού Υγείας και Κοινωνικής Αλληλεγγύης, πα¬ 
ρέχονται δωρεάν από τους αρμόδιους ιατροασφαλιστι- 
κούς φορείς ή άλλες εντεταλμένες δημόσιες υπηρεσίες, 
συμπεριλαμβανομένων των μέτρων ενεργητικής ανοσο¬ 
ποίησης του πληθυσμού, του προσυμπτωματικού ελέγ¬ 
χου κατά φύλο και ηλικία, καθώς και των προγραμμάτων 
ελέγχου μειζόνων παραγόντων κινδύνου. 

4) Με απόφαση του Υπουργού Υγείας και Κοινωνικής 
Αλληλεγγύης, μετά από εισήγηση του Ε.ΣΥ.Δ.Υ., καθορί¬ 
ζονται, στο πλαίσιο του Εθνικού Σχεδίου Δράσης, οι πο¬ 
λιτικές και οι παρεμβάσεις δημόσιας υγείας, των οποίων 
η εφαρμογή είναι υποχρεωτική για τις περιφέρειες και 
τις αυτοδιοικήσεις πρώτου και δεύτερου βαθμού. Οι Πε¬ 
ριφερειακές Διευθύνσεις Δημόσιας Υγείας και οι Νομαρ¬ 
χιακές Διευθύνσεις Δημόσιας Υγείας υποχρεούνται σε 
ετήσια αναφορά πεπραγμένων, η οποία υποβάλλεται στη 
Διεύθυνση Συντονισμού και Συνεργασίας με τις Περιφέ¬ 
ρειες και τις Νομαρχιακές Αυτοδιοικήσεις, της Γενικής 
Διεύθυνσης Δημόσιας Υγείας του Υπουργείου Υγείας 
και Κοινωνικής Αλληλεγγύης. 

5) Όλοι οι φορείς άσκησης περιφερειακής, νομαρχια¬ 
κής και τοπικής δράσης στη δημόσια υγεία υποχρεούνται 
σε ετήσια αναφορά για την υγεία του πληθυσμού και τις 
υπηρεσίες υγείας της εμβέλειάς τους, η οποία υποβάλ- 

λεται στον Υπουργό Υγείας και Κοινωνικής Αλληλεγγύ¬ 
ης. 

6) Οι Νομαρχιακές Αυτοδιοικήσεις υποχρεούνται να 
διενεργούν υγειονομικούς και περιβαλλοντικούς ελέγ¬ 
χους και να αποστέλλουν τα αποτελέσματα τους, σε 
ηλεκτρονική μορφή, στη Γενική Διεύθυνση Δημόσιας 
Υγείας του Υπουργείου Υγείας και Κοινωνικής Αλληλεγ¬ 
γύης. 

7) Προωθούνται και υποστηρίζονται δράσεις, στο επί¬ 
πεδο της κοινότητας, και παρέχονται κίνητρα σε δίκτυα 
δημόσιας υγείας και οργανώσεις της κοινωνίας των πο¬ 
λιτών για την υλοποίησή τους. 

ΚΕΦΑΛΑΙΟ Δ 

ΟΡΓΑΝΑ ΚΑΙ ΔΟΜΕΣ ΤΗΣ ΔΗΜΟΣΙΑΣ ΥΓΕΙΑΣ 
Άρθρο 9 

Οι βασικές οργανωτικές δομές της δημόσιας υγείας εί¬ 
ναι: 

(α) Η Γενική Γραμματεία Δημόσιας Υγείας του Υπουρ¬ 
γείου Υγείας και Κοινωνικής Αλληλεγγύης. 

(β) Η Γενική Διεύθυνση Δημόσιας Υγείας του Υπουρ¬ 
γείου Υγείας και Κοινωνικής Αλληλεγγύης. 

(γ) Οι Περιφερειακές Διευθύνσεις Δημόσιας Υγείας. 

(δ) Οι Υπηρεσίες Δημόσιας Υγείας της τοπικής αυτο¬ 
διοίκησης πρώτου και δεύτερου βαθμού. 

(ε) Οι Υπηρεσίες, οι Οργανισμοί και οι άλλοι φορείς, 
που προσφέρουν υπηρεσίες στον τομέα της δημόσιας 
υγείας. 

ΚΕΦΑΛΑΙΟ Ε 

ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΑΣ ΥΓΕΙΑΣ 
Αρθρο 10 

Στο Υπουργείο Υγείας και Κοινωνικής Αλληλεγγύης 
συνιστάται και λειτουργεί Γενική Γραμματεία Δημόσιας 
Υγείας, η οποία υπάγεται στον Υπουργό Υγείας και Κοι¬ 
νωνικής Αλληλεγγύης και έχει ως αποστολή την προά¬ 
σπιση της δημόσιας υγείας. 

Άρθρο 11 

Η Γενική Γραμματεία Δημόσιας Υγείας έχει την ακό¬ 
λουθη αποστολή: 

1) Την καθοδήγηση και υποστήριξη του συστήματος 
δημόσιας υγείας. 

2) Τη διαμόρφωση των κατάλληλων προϋποθέσεων 
για τη δημιουργία ενός ισχυρού και αποτελεσματικού 
συστήματος δημόσιας υγείας. 

3) Την επίβλεψη και την καθοδήγηση δημιουργίας νέ¬ 
ων οργανισμών ή επέκτασης των υφιστάμενων οργανι¬ 
σμών και υπηρεσιών στη δημόσια υγεία. 

4) Την ανάπτυξη στενής συνεργασίας με τις υπηρεσί¬ 
ες περίθαλψης και φροντίδας για θέματα δημόσιας υγεί¬ 
ας. 

5) Τη συνεργασία με άλλα Υπουργεία για την ανάπτυ¬ 
ξη διατομεακών πολιτικών και προγραμμάτων για τη δη¬ 
μόσια υγεία. 

6) Τη συνεργασία με τους Γενικούς Γραμματείς της Πε¬ 
ριφέρειας για την προώθηση και βελτίωση των παρεμβά¬ 
σεων στη δημόσια υγεία. 


Άρθρο 12 

1. Στο Υπουργείο Υγείας και Κοινωνικής Αλληλεγγύης 
συνιστάται θέση Γενικού Γραμματέα Δημόσιας Υγείας με 
βαθμό Ιο της κατηγορίας Ειδικών Θέσεων. Ο Γενικός 
Γραμματέας Δημόσιας Υγείας εισηγείται για τη χάραξη 
και την εφαρμογή της κυβερνητικής επιλογής στον το¬ 
μέα της δημόσιας υγείας. 

2. Στη Γενική Γραμματεία Δημόσιας Υγείας συνιστώ- 
νται οι ακόλουθες θέσεις μόνιμων υπαλλήλων: 

Α. Κατηγορία ΠΕ: 

α) Κλάδος ΠΕ Ιατρών Δημόσιας Υγείας Ε.Σ.Υ., θέσεις' 
τρεις. 

β) Κλάδος ΠΕ Διοικητικός - Οικονομικός, θέσεις δύο. 

Β. Κατηγορία ΤΕ: 

α) Κλάδος ΤΕ Εποπτών Δημόσιας Υγιεινής, θέση μία. 

β) Κλάδος ΤΕ Επισκεπτών - Επισκεπτριών Υγείας, θέ¬ 
ση μία. 

γ) Κλάδος ΤΕ Διοικητικός - Λογιστικός, θέσεις πέντε. 

3. Οι ανωτέρω θέσεις καλύπτονται με μετακίνηση προ¬ 
σωπικού που υπηρετεί στο Υπουργείο Υγείας και Κοινω¬ 
νικής Αλληλεγγύης και με απόσπαση προσωπικού που 
υπηρετεί σε Ν.Π.Δ.Δ. που εποπτεύονται από αυτό. Η 
απόσπαση διενεργείται με απόφαση του Υπουργού Υγεί¬ 
ας και Κοινωνικής Αλληλεγγύης, μετά από αίτηση του 
υπαλλήλου, κατά παρέκκλιση των κειμένων διατάξεων. 

ΚΕΦΑΛΑΙΟ ΣΤ" 

ΓΕΝΙΚΗ ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ 
Άρθρο 13 

1. Η Γενική Διεύθυνση Δημόσιας Υγείας του Υπουργεί¬ 
ου Υγείας και Κοινωνικής Αλληλεγγύης είναι αρμόδια 
για την υλοποίηση μέτρων στο πλαίσιο του Εθνικού Σχε¬ 
δίου Δράσης για τη Δημόσια Υγεία, τον έλεγχο των υπη¬ 
ρεσιών Δημόσιας Υγείας και την παρακολούθηση και 
εποπτεία της εφαρμογής των πολιτικών της Ευρωπαϊκής 
Ενωσης και του Παγκόσμιου Οργανισμού Υγείας για την 
Προστασία της Δημόσιας Υγείας. 

2. Ειδικότερα, η Γενική Διεύθυνση Δημόσιας Υγείας 
έχει τις ακόλουθες αρμοδιότητες: 

α) Καταρτίζει εισηγήσεις για τη δημιουργία πολιτικών 
και στρατηγικών δημόσιας υγείας. 

β) Συνεργάζεται στενά με το Ε.ΣΥ.Δ.Υ. για την ανάπτυ¬ 
ξη του Εθνικού Σχεδίου Δράσης για τη Δημόσια Υγεία. 

γ) Συντονίζει τους φορείς που είναι αρμόδιοι για την 
εφαρμογή των πολιτικών δημόσιας υγείας. 

δ) Συνεργάζεται με το Ε.ΣΥ.Δ.Υ. και το Κέντρο Επιχει¬ 
ρήσεων Συντονιστικού Οργάνου Τομέα Υγείας (Κ.ΕΠΙΧ. - 
Σ.Ο.Τ.Υ.) στη διαχείριση του κινδύνου και στη λήψη απο¬ 
φάσεων ταχείας αντίδρασης και εφαρμογής κατάλλη¬ 
λων μέτρων, με βάση την επιστημονική τεκμηρίωση και 
τα αποτελέσματα αξιολόγησης του κινδύνου από τους 
αρμόδιους φορείς. 

ε) Τηρεί Μητρώο Λειτουργών Δημόσιας Υγείας και 
Μητρώο Εμπειρογνωμόνων Δημόσιας Υγείας. 

στ) Εφοδιάζει τους υπαλλήλους που ασκούν υγειονο¬ 
μικούς ελέγχους με τα απαραίτητα έγγραφα για την 
απρόσκοπτη εκτέλεση των καθηκόντων τους. Με κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Υγείας και Κοινωνικής Αλλη¬ 
λεγγύης καθορίζεται η διαδικασία έκδοσης, το περιεχό¬ 
μενο και ο τύπος των ανωτέρω εγγράφων. 

3. Η Γενική Διεύθυνση Δημόσιας Υγείας συγκροτείται 
από τις παρακάτω Διευθύνσεις και αυτοτελή Τμήματα: 

α. Διεύθυνση Δημόσιας Υγιεινής 
β. Διεύθυνση Υγειονομικής Μηχανικής και Υγιεινής 
Περιβάλλοντος 

γ. Διεύθυνση Φαρμάκων και Φαρμακείων 
δ. Διεύθυνση Συντονισμού και Συνεργασίας με Περι¬ 
φέρειες και Νομαρχιακές Αυτοδιοικήσεις 
ε. Διεύθυνση Στοματικής Υγείας 
στ. Αυτοτελές Τμήμα Χάρτη Υγείας και Κοινωνικής 
Αλληλεγγύης 

ζ. Αυτοτελές Τμήμα Εξαρτησιογόνων Ουσιών. 

Οι αρμοδιότητες των ανωτέρω Διευθύνσεων και Αυτο¬ 
τελών Τμημάτων και τα θέματα στελέχωσής τους καθο¬ 
ρίζονται από τον Οργανισμό του Υπουργείου Υγείας και 
Κοινωνικής Αλληλεγγύης. 

4. Η Γενική Διεύθυνση Δημόσιας Υγείας συντονίζει και 
εποπτεύει τα Δίκτυα Δημόσιας Υγείας (Δ.Δ.Υ.). Ως Δ.Δ.Υ. 
ορίζονται τα εργαστήρια, οι κλινικές και οι άλλες μονά¬ 
δες υγειονομικού ενδιαφέροντος που έχουν ως αντικεί¬ 
μενο την επιστημονική παρακολούθηση, τον έλεγχο και 
την αντιμετώπιση ενός νοσήματος ή παράγοντα κινδύ¬ 
νου ή απειλής με υψηλή προτεραιότητα για τη δημόσια 
υγεία. Οι ανωτέρω φορείς αναγνωρίζονται ως Δ.Δ.Υ. με 
απόφαση του Υπουργού Υγείας και Κοινωνικής Αλλη¬ 
λεγγύης, που εκδίδεται μετά από αιτιολογημένη πρότα¬ 
ση του Δ.Σ. του Κέντρου Ελέγχου και Πρόληψης Νοση¬ 
μάτων. 

Άρθρο 14 

1. Η Διεύθυνση Δημόσιας Υγείας και Πρόνοιας της Πε¬ 
ριφέρειας, η οποία προβλέπεται στην παρ. 1 του άρθρου 
11 του ν. 3172/2003 μετονομάζεται σε Περιφερειακή 
Διεύθυνση Δημόσιας Υγείας, εντάσσεται στην οργανω¬ 
τική δομή της οικείας Δ.Υ.ΠΕ. και διατηρεί τις αρμοδιότη¬ 
τες που περιγράφονται στην παρ. 2 του άρθρου 6 του 
ν..2503/1997, καθώς και τη διάρθρωσή της σε Τμήματα. 
Εξαιρείται το Τμήμα Πρόνοιας που προβλέπεται στην 
παράγραφο 4.6 του άρθρου 11 του ν. 3172/2003, το 
οποίο παραμένει στην οργανωτική δομή της αντίστοιχης 
Περιφέρειας. Στις Περιφέρειες όπου λειτουργούν περισ¬ 
σότερες από μία Δ.Υ.ΠΕ., η Διεύθυνση Δημόσιας Υγείας 
της Περιφέρειας εντάσσεται στη μεγαλύτερη από αυτές. 
Οι οργανικές θέσεις της Διεύθυνσης Δημόσιας Υγείας 
της κάθε Περιφέρειας μεταφέρονται αυτοδικαίως στην 
αντίστοιχη Δ.Υ.ΠΕ.. Οι μόνιμοι υπάλληλοι που υπηρετούν 
στις Διευθύνσεις Δημόσιας Υγείας των Περιφερειών, κα¬ 
θώς και όσοι υπηρετούν με σχέση εργασίας ιδιωτικού δι¬ 
καίου αορίστου χρόνου μεταφέρονται στις Δ.Υ.ΠΕ. με 
την ίδια σχέση εργασίας. Η μεταφορά του προσωπικού 
διενεργείται με κοινή απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και Υγείας 
και Κοινωνικής Αλληλεγγύης. 

2. Ο Προϊστάμενος της Περιφερειακής Διεύθυνσης 
Δημόσιας Υγείας είναι ιατρός Διευθυντής Δημόσιας 
Υγείας Ε.Σ.Υ., επιλέγεται από το Συμβούλιο Επιλογής Ια¬ 
τρών Δημόσιας Υγείας και έχει τις ακόλουθες αρμοδιό¬ 
τητες: 

α) Έχει την ευθύνη της οργάνωσης, συντονισμού και 
ελέγχου της Διεύθυνσης, ώστε αυτή να ανταποκρίνεται 
στην αποστολή της, να εξασφαλίζεται η αποτελεσματική 
της λειτουργία και να αναπτύσσει τη συνεργασία με τις 


λοιπές υπηρεσίες της Δ.Υ.ΠΕ, τις νομαρχιακές ή άλλες 
υπηρεσίες δημόσιας υγείας και τις υπηρεσίες υγείας. 

β) Ασκεί ιεραρχικό και πειθαρχικό έλεγχο σε όλους 
τους υπαλλήλους της υπηρεσίας και μπορεί να αναθέτει 
τη διενέργεια ένορκης διοικητικής εξέτασης σε οποιον- 
δήποτε υπάλληλο της Διεύθυνσης. Επίσης, μπορεί να 
επιβάλλει τις πειθαρχικές ποινές της επίπληξης και του 
προστίμου μέχρι του ύψους των αποδοχών δέκα ημε¬ 
ρών. 

γ) Λαμβάνει όλες τις αναγκαίες αποφάσεις για την εκ¬ 
πλήρωση των σκοπών και των στόχων της Διεύθυνσης, 
στα πλαίσια των γενικών κατευθύνσεων του Υπουργείου 
Υγείας και Κοινωνικής Αλληλεγγύης. 

δ) Αποφασίζει, χωρίς την έγκριση σκοπιμότητας από 
άλλο όργανο, για την υλοποίηση με τη νόμιμη διαδικασία 
προγραμμάτων προστασίας της δημόσιας υγείας, ποσού 
μέχρι δεκαπέντε χιλιάδες (15.000) ευρώ. 

ε) Εισηγείται τη σύσταση πάσης φύσεως επιτροπών 
εργασίας ή ομάδων εκτέλεσης συγκεκριμένου έργου 
στη Διεύθυνση. 

στ) Εισηγείται στο αρμόδιο όργανο την έκδοση περι¬ 
φερειακών υγειονομικών διατάξεων. 

ζ) Καταρτίζει την ετήσια έκθεση πεπραγμένων του έρ¬ 
γου και των δραστηριοτήτων της Διεύθυνσης και συντάσ¬ 
σει την «Τακτική έκθεση για τη Δημόσια Υγεία στην Περι¬ 
φέρεια», της παρ. 6 του άρθρου 13 του ν. 3172/2003. 

η) Ασκεί κάθε άλλη αρμοδιότητα που είναι αναγκαία 
για την αποτελεσματική και αποδοτική λειτουργία της 
υπηρεσίας. 

3. Στις οργανικές μονάδες της Περιφερειακής Διεύ¬ 
θυνσης Δημόσιας Υγείας τοποθετούνται ως προϊστάμε¬ 
νοι μέλη του Σώματος Λειτουργών Δημόσιας Υγείας. Το 
προσωπικό αυτών των Διευθύνσεων υπάγεται στα Υπη¬ 
ρεσιακά Συμβούλια, στα οποία υπάγονται και οι υπόλοι¬ 
ποι υπάλληλοι των Δ.Υ.ΠΕ., με εξαίρεση τον Προϊστάμε¬ 
νο της Διεύθυνσης Δημόσιας Υγείας και το λοιπό ιατρικό 
προσωπικό του κλάδου ΠΕ Ιατρών Δημόσιας Υγείας 
Ε.Σ.Υ., το οποίο, για όλα τα θέματα της υπηρεσιακής του 
κατάστασης, υπάγεται στο Συμβούλιο Επιλογής Ιατρών 
Δημόσιας Υγείας και, για τα πειθαρχικά του παραπτώμα¬ 
τα, υπάγεται στο Κεντρικό Πειθαρχικό Συμβούλιο του 
κλάδου Ιατρών Ε.Σ.Υ.. 

4. Η Περιφερειακή Διεύθυνση Δημόσιας Υγείας υλο¬ 
ποιεί, στη γεωγραφική περιοχή της περιφέρειας, τις πο¬ 
λιτικές και τις παρεμβάσεις Δημόσιας Υγείας του Εθνι¬ 
κού Σχεδίου Δράσης, ενώ οργανώνει, μόνη της ή σε συ¬ 
νεργασία με άλλες υπηρεσίες δημόσιας υγείας, ειδικά 
προγράμματα για την προστασία και προαγωγή της δη¬ 
μόσιας υγείας, είτε στο σύνολο της Περιφέρειας αρμο- 
διότητάς της είτε σε συγκεκριμένα τμήματα, περιοχές ή 
ομάδες του πληθυσμού. Για καθένα από τα προγράμματα 
αυτά η Διεύθυνση συντάσσει το αναφερόμενο στην παρ. 
1 του άρθρου 12 του ν. 3172/2003 τεχνικό δελτίο, το 
οποίο υποβάλλεται προς έγκριση στο Περιφερειακό Συμ¬ 
βούλιο Δημόσιας Υγείας της Περιφέρειας. 

5. Ο Προϊστάμενος της Διεύθυνσης Δημόσιας Υγείας 
συμμετέχει στην Ολομέλεια του Συμβουλίου Υγειονομι¬ 
κής Περιφέρειας των Δ.Υ.ΠΕ., το οποίο προβλέπεται 
στην παρ. 4 του άρθρου 6 του ν. 3329/2005. 

6. Σε κάθε Δ.Υ.ΠΕ. συγκροτείται Περιφερειακό Συμβού¬ 
λιο Δημόσιας Υγείας, που αποτελείται από τα ακόλουθα 
μέλη: 

α) Τον Διοικητή της Δ.Υ.ΠΕ., ως Πρόεδρο, με αναπλη¬ 
ρωτή του τον Αντιπρόεδρο του Δ.Σ. της Δ.Υ.ΠΕ.. 

β) Τον αρμόδιο Γενικό Διευθυντή της Περιφέρειας, ως 
Αντιπρόεδρο, με αναπληρωτή του το νόμιμο αναπληρω¬ 
τή του. 

γ) Τον προϊστάμενο της Διεύθυνσης Δημόσιας Υγείας 
της Δ.Υ.ΠΕ., με αναπληρωτή του τον προϊστάμενο του 
Τμήματος Υπηρεσιών Δημόσιας Υγείας και Επαγγελμά¬ 
των Υγείας της Δ.Υ.ΠΕ.. 

δ) Τους Διευθυντές των Νομαρχιακών Υπηρεσιών Δη¬ 
μόσιας Υγείας των οικείων Νομαρχιακών Αυτοδιοικήσε¬ 
ων, με αναπληρωτές τους τους νόμιμους αναπληρωτές 
τους. 

ε) Στις Υγειονομικές Περιφέρειες στις οποίες υπάρ¬ 
χουν Πανεπιστημιακές Κλινικές, έναν εκπρόσωπο του Ια¬ 
τρικού Τμήματος, ο οποίος δραστηριοποιείται σε αντικεί¬ 
μενο σχετικό με τη δημόσια υγεία και ορίζεται, με τον 
αναπληρωτή του, με απόφαση του Υπουργού Υγείας και 
Κοινωνικής Αλληλεγγύης. 

(στ) Τον Διευθυντή του Εργαστηρίου Βιοπαθολογίας 
του μεγαλύτερου Νοσοκομείου της Περιφέρειας, με 
αναπληρωτή του το νόμιμο αναπληρωτή του. 

ζ) Τον Διευθυντή του Π.Ε.Δ.Υ., με αναπληρωτή του το 
νόμιμο αναπληρωτή του. 

η) Τον πρόεδρο του Επιστημονικού Συμβουλίου του 
μεγαλύτερου νοσοκομείου της Περιφέρειας με αναπλη¬ 
ρωτή του το νόμιμο αναπληρωτή του. 

θ) Τον Διευθυντή Κτηνιατρικής Υπηρεσίας μιας Νομαρ¬ 
χιακής Αυτοδιοίκησης της οικείας Περιφέρειας, με τον 
αναπληρωτή του, οι οποίοι ορίζονται από την Ένωση Νο¬ 
μαρχιακών Αυτοδιοικήσεων Ελλάδος (Ε.Ν.Α.Ε.). 

ι) Τον Διευθυντή Περιβάλλοντος μιας Νομαρχιακής 
Αυτοδιοίκησης της οικείας Περιφέρειας, με τον αναπλη¬ 
ρωτή του, οι οποίοι ορίζονται από την Ε.Ν.Α.Ε.. 

ια) Τον Διευθυντή Γεωργίας μιας Νομαρχιακής Αυτο¬ 
διοίκησης της οικείας Περιφέρειας, με τον αναπληρωτή 
του, οι οποίοι ορίζονται από την Ε.Ν.Α.Ε.. 

ιβ) Τον προϊστάμενο της περιφερειακής υπηρεσίας του 
Γενικού Χημείου του Κράτους, με αναπληρωτή του το 
νόμιμο αναπληρωτή του. 

ιγ) Τον προϊστάμενο της περιφερειακής διεύθυνσης 
του Ε.Φ.Ε.Τ., με αναπληρωτή του το νόμιμο αναπληρωτή 
του. 

ιδ) Έναν προϊστάμενο, αρμόδιο για τη δημόσια υγεία, 
ενός δήμου της Περιφέρειας, που προτείνεται μαζί με 
τον αναπληρωτή του από την Κ.Ε.Δ.Κ.Ε.. 

7. Η θητεία του Περιφερειακού Συμβουλίου είναι τριε- 
τής και η συγκρότησή του γίνεται με πράξη του Διοικητή 
της Δ.Υ.ΠΕ., με την οποία ορίζεται και ένας υπάλληλος 
του Τμήματος Υπηρεσιών Δημόσιας Υγείας και Επαγ¬ 
γελμάτων Υγείας της Περιφερειακής Διεύθυνσης Δημό¬ 
σιας Υγείας, ως Γραμματέας του Συμβουλίου. Το Περι¬ 
φερειακό Συμβούλιο Δημόσιας Υγείας έχει τις ακόλου¬ 
θες αρμοδιότητες: 

α) Συντονίζει τις δράσεις δημόσιας υγείας όλων των 
συμμετεχόντων φορέων και υπηρεσιών της Περιφέ¬ 
ρειας. 

β) Γνωμοδοτεί, εισηγείται ή αποφασίζει για κάθε θέμα 
σχετικό με την ανάπτυξη υπηρεσιών, προγραμμάτων και 
δράσεων δημόσιας υγείας στην Περιφέρεια. 

γ) Γνωμοδοτεί για κάθε ερώτημα σχετικό με τη δημό¬ 
σια υγεία, το οποίο τίθεται από τα όργανα διοίκησης της 
συγκεκριμένης Περιφέρειας. 


δ) Γνωμοδοτεί για κάθε ερώτημα σχετικό με τη δημό¬ 
σια υγεία, το οποίο τίθεται από τις Νομαρχιακές Αυτο¬ 
διοικήσεις ή τις Δημοτικές Αρχές της συγκεκριμένης Πε¬ 
ριφέρειας. 

8. Οι Περιφερειακές Διευθύνσεις Δημόσιας Υγείας 
των Δ.Υ.ΠΕ. ασκούν την εποπτεία και τον έλεγχο των 
Διευθύνσεων Δημόσιας Υγείας των Νομαρχιακών Αυτο¬ 
διοικήσεων και των δημοτικών ή κοινοτικών υπηρεσιών 
που ασκούν δραστηριότητες δημόσιας υγείας. Όλες οι 
παραπάνω υπηρεσίες και φορείς υποχρεούνται να παρέ¬ 
χουν πληροφορίες και συνδρομή στην Περιφερειακή 
Διεύθυνση Δημόσιας Υγείας για την επιτέλεση του έρ¬ 
γου της και τον αποτελεσματικό συντονισμό των δράσε¬ 
ων όλων των φορέων σε επίπεδο Περιφέρειας. 

9. Οι Υπηρεσίες Δημόσιας Υγείας των Νομαρχιακών 
Αυτοδιοικήσεων και των Ο.Τ.Α. υποχρεούνται: 

α) να εφαρμόζουν τις αποφάσεις και τις εγκυκλίους 
του Υπουργείου Υγείας και Κοινωνικής Αλληλεγγύης και 
της Περιφερειακής Διεύθυνσης Δημόσιας Υγείας- 

β) να διευκολύνουν τον έλεγχο που ασκείται από τις 
υπηρεσίες του Υπουργείου Υγείας και Κοινωνικής Αλλη¬ 
λεγγύης, του Ε.ΣΥ.Δ.Υ. ή της Περιφερειακής Διεύθυνσης 
Δημόσιας Υγείας- 

γ) να παρέχουν κάθε στοιχείο ή πληροφορία που ζη¬ 
τείται από τις υπηρεσίες του Υπουργείου Υγείας και Κοι¬ 
νωνικής Αλληλεγγύης, της Περιφερειακής Διεύθυνσης 
Δημόσιας Υγείας και του Ε.ΣΥ.Δ.Υ.· 

δ) να υποβάλλουν στην Περιφερειακή Διεύθυνση Δη¬ 
μόσιας Υγείας, εντός του πρώτου διμήνου κάθε έτους, 
έκθεση πεπραγμένων και αποτελεσμάτων για το αντικεί¬ 
μενο των αρμοδιοτήτων τους κατά το προηγούμενο 
έτος, εκτίμηση της κατάστασης της δημόσιας υγείας και 
ετήσιο προγραμματισμό δράσης. 

10. Σε περίπτωση εμφάνισης κινδύνου για τη δημόσια 
υγεία, ο Διοικητής της Δ.Υ.ΠΕ. μπορεί να εκδίδει περιφε¬ 
ρειακές υγειονομικές διατάξεις για την προστασία της 
δημόσιας υγείας, μετά από εισήγηση του Διευθυντή Δη¬ 
μόσιας Υγείας και γνώμη του Περιφερειακού Συμβουλί¬ 
ου Δημόσιας Υγείας. Οι περιφερειακές υγειονομικές δια¬ 
τάξεις μπορούν να έχουν ισχύ είτε στο σύνολο είτε σε 
μέρος της συγκεκριμένης Περιφέρειας ή να έχουν καθο¬ 
ρισμένη διάρκεια ισχύος. 

11. Η παρ. 8 του άρθρου 14 του ν. 2920/2001 (ΦΕΚ131 Α') 
αντικαθίσταται ως εξής: 

«8. Το Αεροϋγειονομείο που λειτουργεί εντός του Διε¬ 
θνούς Αερολιμένα Αθηνών «Ελευθέριος Βενιζέλος» 
υπάγεται στη Β' Υγειονομική Περιφέρεια Αττικής, στην 
οποία και μεταφέρονται οι οργανικές του θέσεις. Με ει¬ 
σήγηση του Διοικητή της Δ.Υ.ΠΕ. και απόφαση του Γενι¬ 
κού Γραμματέα της Περιφέρειας Αττικής, χωρίς γνώμη 
των υπηρεσιακών συμβουλίων, δύνανται να αποσπώνται, 
για χρονικό διάστημα μέχρι τριών μηνών, υπάλληλοι δη¬ 
μόσιων υπηρεσιών και νομικών προσώπων δημοσίου δι¬ 
καίου της Περιφέρειας για κάλυψη αυξημένων αναγκών 
του Αεροϋγειονομείου, σε περιπτώσεις που αυτές δεν 
είναι δυνατόν να αντιμετωπισθούν από το υπηρετούν 
προσωπικό. Οι αποσπώμενοι κατά το χρόνο της απόσπα¬ 
σης εξακολουθούν να λαμβάνουν πλήρεις τις τακτικές 
και πόσης φύσεως πρόσθετες απολαβές της οργανικής 
τους θέσης από την υπηρεσία στην οποία οργανικά ανή¬ 
κουν.» 

Άρθρο 15 

Σύσταση και Λειτουργία Κέντρου Επιχειρήσεων 
Συντονιστικού Οργάνου Τομέα Υγείας 
(Κ.ΕΠΙΧ.-Σ.Ο.Τ.Υ.) του Υπουργείου Υγείας 
και Κοινωνικής Αλληλεγγύης 

1. Συνιστάται στο Υπουργείο Υγείας και Κοινωνικής 
Αλληλεγγύης Κέντρο Επιχειρήσεων Συντονιστικού Ορ¬ 
γάνου Τομέα Υγείας (Κ.ΕΠΙΧ.- Σ.Ο.Τ.Υ.), το οποίο υπάγε¬ 
ται απευθείας στον Υπουργό Υγείας και Κοινωνικής Αλ¬ 
ληλεγγύης. 

2. Αποστολή του Κ.ΕΠΙΧ.-Σ.Ο.Τ.Υ. είναι ο συντονισμός 
των φορέων που έχουν την ευθύνη για την υλοποίηση 
δράσεων σχετικών με την αντιμετώπιση εκτάκτων κατα¬ 
στάσεων που αφορούν στη δημόσια υγεία και στο χώρο 
της υγείας γενικότερα, η παρακολούθηση και ο συντονι¬ 
σμός των συστημάτων εφημερίας των νοσοκομείων, με 
σκοπό τη βελτίωση και την ποιοτική αναβάθμιση των πα¬ 
ρεχόμενων υπηρεσιών υγείας προς τον πολίτη. 

3. Ο συντονισμός αναφέρεται, ιδίως, στην αντιμετώπι¬ 
ση εκτάκτων συνθηκών, συνίσταται δε στον ακριβή κα¬ 
θορισμό αρμοδιοτήτων των εμπλεκόμενων φορέων σε 
καταστάσεις κρίσης. 

4. Το Κ.ΕΠΙΧ.-Σ.Ο.Τ.Υ., σε συνεργασία με το Ε.ΣΥ.Δ.Υ., 
τις Γενικές Διευθύνσεις και τους εποπτευόμενους φο¬ 
ρείς του Υπουργείου Υγείας και Κοινωνικής Αλληλεγγύ¬ 
ης, εκπονεί επιχειρησιακά σχέδια αντιμετώπισης εκτά¬ 
κτων αναγκών. 

5. Το Κ.ΕΠΙΧ.-Σ.Ο.Τ.Υ. απαρτίζεται από: α) το Κέντρο 
Επιχειρήσεων (Κ.ΕΠΙΧ.), β) το Συμβούλιο του Σ.Ο.Τ.Υ. 
και γ) τη Διεύθυνση Κ.ΕΠΙΧ. του Σ.Ο.Τ.Υ.. Η Διεύθυνση 
Κ.ΕΠΙΧ. του Σ.Ο.Τ.Υ. αποτελείται από το Τμήμα Οργάνω¬ 
σης, Υποστήριξης και Παρακολούθησης Διαδικασιών και 
το Τμήμα Υποστήριξης Κέντρου Επιχειρήσεων. 

6. Οι υποστηρικτικές δομές του Κ.ΕΠΙΧ.-Σ.Ο.Τ.Υ. λει¬ 
τουργούν καθημερινά και σε εικοσιτετράωρη βάση. 

7. Οι λεπτομέρειες οργάνωσης, στελέχωσης και λει¬ 
τουργίας, καθώς και οι προϋποθέσεις ενεργοποίησης 
του Κ.ΕΠΙΧ.-Σ.Ο.Τ.Υ. καθορίζονται με απόφαση του 
Υπουργού Υγείας και Κοινωνικής Αλληλεγγύης, χωρίς 
αύξηση του συνόλου των οργανικών θέσεων του Υπουρ¬ 
γείου Υγείας και Κοινωνικής Αλληλεγγύης. 

Άρθρο 16 

Πεδίο παρέμβασης και συντονισμού 
του Κ.ΕΠΙΧ. - Σ.Ο.Τ.Υ. 

1. Το Κ.ΕΠΙΧ.-Σ.Ο.Τ.Υ. συντονίζει, για την αντιμετώπι¬ 
ση εκτάκτων καταστάσεων, τους ακόλουθους φορείς: 

α. Τις υπηρεσίες του Υπουργείου Υγείας και Κοινωνι¬ 
κής Αλληλεγγύης. 

β. Τις Υπηρεσίες των Δ.Υ.ΠΕ., των Νομαρχιακών Αυτο¬ 
διοικήσεων και των Ο.Τ.Α. Α' βαθμού, που παρέχουν 
υπηρεσίες υγείας και κοινωνικής αλληλεγγύης. 

γ. Τα νομικά πρόσωπα δημοσίου δικαίου και τα Ν.Π.Ι.Δ. 
που ασκούν δραστηριότητες στους τομείς υγείας και 
κοινωνικής αλληλεγγύης και εποπτεύονται από τον 
Υπουργό Υγείας και Κοινωνικής Αλληλεγγύης. 

δ. Τους φορείς παροχής υπηρεσιών υγείας και κοινω¬ 
νικής αλληλεγγύης του ιδιωτικού τομέα, που εποπτεύο¬ 
νται από τον Υπουργό Υγείας και Κοινωνικής Αλληλεγ¬ 
γύης. 

2. Με απόφαση του Υπουργού Υγείας και Κοινωνικής 
Αλληλεγγύης, που δημοσιεύεται στην Εφημερίδα της 


Κυβερνήσεως, μπορούν να συνιστώνται Περιφερειακά 
Κ.ΕΠΙΧ.-Σ.Ο.Τ.Υ., χωρίς αύξηση των οργανικών θέσεων 
του Υπουργείου Υγείας και Κοινωνικής Αλληλεγγύης. 
Με την ίδια απόφαση καθορίζεται η έδρα, η κατά τόπον 
αρμοδιότητα, η διάρθρωση και οι αρμοδιότητες κάθε Πε¬ 
ριφερειακού Κ.ΕΠΙΧ.-Σ.Ο.Τ.Υ.. 

ΚΕΦΑΛΑΙΟ Ζ 

ΕΘΝΙΚΟ ΣΥΜΒΟΥΛΙΟ ΔΗΜΟΣΙΑΣ ΥΓΕΙΑΣ (Ε.ΣΥ.Δ.Υ.) 

Άρθρο 17 

1. Το Ε.ΣΥ.Δ.Υ., το οποίο συστάθηκε με το άρθρο 5 του 
ν. 3172/2003 (ΦΕΚ 197 Α'), μετατρέπεται σε ανεξάρτητη 
Αρχή, με αποστολή την εποπτεία της εφαρμογής του πα¬ 
ρόντος νόμου και την ενάσκηση των αρμοδιοτήτων που 
της ανατίθενται κάθε φορά. 

2. Το Ε.ΣΥ.Δ.Υ., ως ανεξάρτητη Αρχή, έχει δικό του 
προϋπολογισμό και γραμματεία και δεν υπόκειται σε 
οποιονδήποτε διοικητικό έλεγχο. Κατά την ενάσκηση 
των καθηκόντων τους τα μέλη του Ε.ΣΥ.Δ.Υ. απολαύουν 
προσωπικής και λειτουργικής ανεξαρτησίας. Το 
Ε.ΣΥ.Δ.Υ. υπάγεται στον Υπουργό Υγείας και Κοινωνικής 
Αλληλεγγύης και έχει έδρα την Αθήνα. 

3. Οι πιστώσεις για τη λειτουργία του Ε.ΣΥ.Δ.Υ. εγγρά- 
φονται σε ειδικό φορέα στον προϋπολογισμό του 
Υπουργείου Υγείας και Κοινωνικής Αλληλεγγύης. Τον 
προϋπολογισμό της Αρχής εισηγείται ο Πρόεδρός της, ο 
οποίος είναι και διατάκτης των δαπανών της, στον 
Υπουργό Οικονομίας και Οικονομικών. 

Άρθρο 18 

1. Το Ε.ΣΥ.Δ.Υ. είναι εποπτική, επιστημονική, συντονι¬ 
στική, γνωμοδοτική και διαιτητική Αρχή, που στηρίζεται 
και λειτουργεί με βάση αποδεδειγμένες, τεκμηριωμένες 
και αναγνωρισμένες γνώσεις στο χώρο της δημόσιας 
υγείας. 

2. Το Ε.ΣΥ.Δ.Υ. έχει τις ακόλουθες αρμοδιότητες: 

α) Ασκεί την επιστημονική εποπτεία των φορέων δη¬ 
μόσιας υγείας που εποπτεύονται διοικητικά από τον 
Υπουργό Υγείας και Κοινωνικής Αλληλεγγύης με βάση 
επιατημονικώς τεκμηριωμένα κριτήρια αξιολόγησης και 
εναρμονίζει, επιστημονικά, το προγραμματικό έργο 
όλων των φορέων που σχετίζονται με τη δημόσια υγεία 
μέσα στο πλαίσιο και τις προτεραιότητες που θέτει ο 
εθνικός στρατηγικός σχεδιασμός για τη δημόσια υγεία. 

β) Συντάσσει Ετήσια Αναφορά για την Κατάσταση της 
Υγείας του Ελληνικού Πληθυσμού, η οποία υποβάλλεται 
στη Βουλή, και εκπονεί το Εθνικό Σχέδιο Δράσης για τη 
Δημόσια Υγεία σε συνεργασία με τις υπηρεσίες του 
Υπουργείου Υγείας και Κοινωνικής Αλληλεγγύης. 

γ) Σε περίπτωση έγερσης αμφισβητήσεων σχετικά με 
θέματα δημόσιας υγείας, διευθετεί προβλήματα που 
προκύπτουν από την επικάλυψη αρμοδιοτήτων φορέων 
δημόσιας υγείας. 

δ) Αξιολογεί την ποιότητα των αντιδράσεων διαχείρι¬ 
σης κρίσεων από τους εκάστοτε εμπλεκόμενους φορείς 
και αποτιμά τη συμμόρφωσή τους με συστάσεις και κα¬ 
τευθυντήριες οδηγίες. 

ε) Συνεργάζεται με αντίστοιχες Αρχές άλλων Κρατών, 
Οργανισμούς και Ιδρύματα, σε ζητήματα που άπτονται 
των αρμοδιοτήτων της και εισηγείται, σχετικά, στον 
Υπουργό Υγείας και Κοινωνικής Αλληλεγγύης. 

στ) Καθορίζει, σε συνεργασία με το ΚΕ.ΕΛ.Π.ΝΟ. και 
την Εθνική Σχολή Δημόσιας Υγείας, τα στοιχεία και τους 
δείκτες που συλλέγονται από το Χάρτη Υγείας, ο οποίος 
προβλέπεται στο άρθρο 18 του ν. 3172/2003, σχετικά με 
την υγεία των πολιτών και τη χρήση και ποιότητα των 
υπηρεσιών υγείας, ενώ, παράλληλα, ελέγχει και διασφα¬ 
λίζει την ποιότητά τους. 

ζ) Συντάσσει ετήσια έκθεση πεπραγμένων, η οποία 
υποβάλλεται στη Βουλή των Ελλήνων. 

3. Το Ε.ΣΥ.Δ.Υ. γνωμοδοτεί για θέματα δημόσιας υγεί¬ 
ας είτε αυτεπαγγέλτως είτε κατόπιν ερωτήματος του 
Υπουργού Υγείας και Κοινωνικής Αλληλεγγύης. 

Άρθρο 19 

Συγκρότηση και λειτουργία του Ε.ΣΥ.Δ.Υ. 

1. Η Αρχή συγκροτείται από τον Πρόεδρο και έξι μέλη. 
Ως Πρόεδρος ορίζεται πρόσωπο που έχει ιδιαίτερο επι¬ 
στημονικό και κοινωνικό κύρος, έχει διακριθεί στην Ελ¬ 
λάδα ή και στο εξωτερικό για τις γνώσεις του, την πείρα 
και την προσφορά του σε θέματα δημόσιας υγείας και 
δύναται να συμβάλλει στη διαμόρφωση της εθνικής πο¬ 
λιτικής στο χώρο της δημόσιας υγείας. 

2. Ο Πρόεδρος της Αρχής είναι πλήρους και αποκλει¬ 
στικής απασχόλησης και διορίζεται με προεδρικό διά¬ 
ταγμα, που εκδίδεται με πρόταση του Υπουργικού Συμ¬ 
βουλίου, ύστερα από εισήγηση του Υπουργού Υγείας και 
Κοινωνικής Αλληλεγγύης και γνώμη της Επιτροπής Θε¬ 
σμών και Διαφάνειας της Βουλής. Με την ίδια διαδικασία 
επιλέγεται και διορίζεται ο αναπληρωτής του Προέδρου, 
Τα μέλη της Αρχής, καθώς και οι αναπληρωτές τους διο¬ 
ρίζονται με απόφαση του Υπουργού Υγείας και Κοινωνι¬ 
κής Αλληλεγγύης. 

3. Η θητεία του Προέδρου, των μελών της Αρχής και 
των αναπληρωτών τους είναι τριετής και μπορεί να ανα¬ 
νεωθεί μία μόνο φορά. Σε περίπτωση θανάτου, παραίτη¬ 
σης ή έκπτωσης μέλους της Αρχής, διορίζεται νέο μέλος 
για το υπόλοιπο της θητείας. Η θητεία των μελών της Αρ¬ 
χής παρατείνεται αυτοδικαίως μέχρι το διορισμό νέων. 

4. Ο Πρόεδρος και τα μέλη της Αρχής διορίζονται με 
ισάριθμους αναπληρωτές, οι οποίοι πρέπει να διαθέτουν 
τις ίδιες ιδιότητες και προσόντα. Με κοινή απόφαση των 
Υπουργών Οικονομίας και Οικονομικών και Υγείας και 
Κοινωνικής Αλληλεγγύης καθορίζονται οι μηνιαίες απο¬ 
δοχές του Προέδρου του Ε.ΣΥ.Δ.Υ. και η αποζημίωση 
των μελών του Ε.ΣΥ.Δ.Υ. για κάθε συνεδρίαση στην 
οποία συμμετέχουν. Οι εκάστοτε ισχύουσες διατάξεις 
σχετικά με τις δαπάνες κινήσεως των μετακινούμενων 
προσώπων, με εντολή του Δημοσίου, για εκτέλεση υπη¬ 
ρεσίας, έχουν εφαρμογή και για τη μετακίνηση των με¬ 
λών και των υπαλλήλων της Γραμματείας του Ε.ΣΥ.Δ.Υ.. 
Ο Πρόεδρος εκδίδει τις σχετικές εντολές μετακίνησης. 

5. Ως μέλη της Αρχής ορίζονται: 

α) ένας επιστήμονας με ειδίκευση στην επιδημιολογία, 

β) ένας επιστήμονας με ειδίκευση στην προαγωγή της 
υγείας, 

γ) ένας επιστήμονας με ειδίκευση στον έλεγχο των 
λοιμωδών νοσημάτων, 

δ) ένας επιστήμονας με ειδίκευση στη διαχείριση των 
χρονιών νοσημάτων, 

ε) ένας επιστήμονας με ειδίκευση στα οικονομικά και 
στις πολιτικές δημόσιας υγείας, 

στ) ένας επιστήμονας με ειδίκευση σε θέματα υγιεινής 
του περιβάλλοντος. 


6. Στα μέλη της Αρχής και στους αναπληρωτές τους 
που ανήκουν στο Διδακτικό Επιστημονικό Προσωπικό 
Α.Ε.Ι., επιτρέπεται η άσκηση των καθηκόντων τους στο 
οικείο Α.Ε.Ι., με καθεστώς πλήρους απασχόλησης. 

7. Το Ε.ΣΥ.Δ.Υ. συνεδριάζει ύστερα από πρόσκληση 
του Προέδρου. Ο Πρόεδρος υποχρεούται να συγκαλέσει 
το Ε.ΣΥ.Δ.Υ. ύστερα από αίτηση τριών τουλάχιστον με¬ 
λών του. Το Ε.ΣΥ.Δ.Υ. συνεδριάζει νόμιμα όταν στη σύν¬ 
θεσή του μετέχουν τουλάχιστον τέσσερα μέλη (απαρτία) 
συμπεριλαμβανομένου του Προέδρου ή του αναπληρωτή 
του. Οι αποφάσεις του Ε.ΣΥ.Δ.Υ. λαμβάνονται με την 
πλειοψηφία των παρόντων. Σε περίπτωση ισοψηφίας, 
υπερισχύει η ψήφος του Προέδρου. Κατά τα λοιπά ισχύ¬ 
ουν οι διατάξεις των άρθρων 14 και 15 του ν. 2690/1999. 

8. Ο Πρόεδρος του Ε.ΣΥ.Δ.Υ. είναι διοικητικός προϊ¬ 
στάμενος του προσωπικού της Γραμματείας, ασκεί την 
επ’ αυτού πειθαρχική εξουσία και μπορεί να επιβάλει πει¬ 
θαρχική ποινή επίπληξης ή και προστίμου ίσου προς το 
ήμισυ των μηνιαίων αποδοχών του εγκαλουμένου. Ο 
Πρόεδρος εκπροσωπεί το Ε.ΣΥ.Δ.Υ. δικαστικώς και εξω- 
δίκως. Ο Πρόεδρος μπορεί να αναθέτει την εκπροσώπη¬ 
ση του Ε.ΣΥ.Δ.Υ. σε μέλος του ή σε υπάλληλό του. Ο 
Πρόεδρος μπορεί να εξουσιοδοτεί μέλος του Ε.ΣΥ.Δ.Υ. ή 
ανώτερο υπάλληλό του να υπογράφει, με εντολή του 
Προέδρου, έγγραφα, εντάλματα ή άλλες πράξεις. 

9. Ενδικα βοηθήματα κατά των αποφάσεων του 
Ε.ΣΥ.Δ.Υ. μπορεί να ασκεί και το Δημόσιο δια του κατά 
περίπτωση αρμόδιου Υπουργού. 

10. Κάθε δημόσια αρχή υποχρεούται να παρέχει τη 
συνδρομή της στο Ε.ΣΥ.Δ.Υ.. 

11. Το Ε.ΣΥ.Δ.Υ. συνεπικουρείται στο έργο του από την 
Επιστημονική Επιτροπή, η οποία συγκροτείται από δεκα¬ 
πέντε επιστήμονες που ορίζονται από τον Υπουργό 
Υγείας και Κοινωνικής Αλληλεγγύης και καλύπτουν τα 
παρακάτω γνωστικά αντικείμενα: βιοηθική, γενετική, δια¬ 
τροφή, επιδημιολογία, ιατρική εργασίας, στοματική φρο¬ 
ντίδα, έλεγχος λοιμωδών νοσημάτων, χρόνια νοσήματα, 
ψυχική υγεία, παιδιατρική, βιοπαθολογία ή εργαστηριακή 
δημόσια υγεία, οικονομικά και πολιτικές της υγείας, προ¬ 
αγωγή υγείας, υγιεινή του φυσικού περιβάλλοντος και 
κλινική φαρμακολογία. Στην Επιστημονική Επιτροπή 
συμμετέχουν ο Γενικός Διευθυντής Υγείας και ο Γενικός 
Διευθυντής Δημόσιας Υγείας του Υπουργείου Υγείας και 
Κοινωνικής Αλληλεγγύης και οι Διευθυντές των Διευ¬ 
θύνσεων Δημόσιας Υγιεινής και Υγειονομικής Μηχανι¬ 
κής και Υγιεινής του Περιβάλλοντος του Υπουργείου 
Υγείας και Κοινωνικής Αλληλεγγύης. Επίσης μπορεί να 
συμμετέχουν και άλλοι υπηρεσιακοί παράγοντες, εκπρό¬ 
σωποι φορέων και, κατά περίπτωση, ειδικοί σε διάφο¬ 
ρους τομείς, ανάλογα με το θέμα συζήτησης. Η Επιστη¬ 
μονική Επιτροπή έχει ρόλο γνωμοδοτικό και συμβουλευ¬ 
τικό και η συμμετοχή των μελών της είναι άμισθη. Συ- 
γκαλείται τακτικά τουλάχιστον μία φορά κάθε τρίμηνο 
και έκτακτα όταν κριθεί αναγκαίο από τον Πρόεδρο του 
Ε.ΣΥ.Δ.Υ.. 

12. Το Ε.ΣΥ.Δ.Υ. υποστηρίζεται στο έργο του από τη 
Γραμματεία του. Η οργάνωση της Γραμματείας, η διαίρε¬ 
σή της σε τμήματα και οι επί μέρους αρμοδιότητές τους, 
ο αριθμός των θέσεων του προσωπικού κατά κλάδους 
και ειδικότητες, ο ελάχιστος αριθμός υπαλλήλων κατά 
τμήμα, ο εσωτερικός κανονισμός οργάνωσης και λει¬ 
τουργίας του Ε.ΣΥ.Δ.Υ., η κατανομή αρμοδιοτήτων μετα¬ 
ξύ των μελών του, η διαδικασία ακρόασης των ενδιαφε¬ 
ρομένων, θέματα πειθαρχικής διαδικασίας και κάθε άλλη 

αναγκαία λεπτομέρεια καθορίζονται με προεδρικό διάτα- 
μα, που εκδίδεται με πρόταση των Υπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομί¬ 
ας και Οικονομικών και Υγείας και Κοινωνικής Αλληλεγ¬ 
γύης, ύστερα από εισήγηση του Ε.ΣΥ.Δ.Υ., η οποία διατυ¬ 
πώνεται μέσα σε δύο μήνες από τη συγκρότησή του. 

13. Η πλήρωση όλων των θέσεων της Γραμματείας, κα¬ 
θώς και η υπηρεσιακή κατάσταση του προσωπικού της, 
γίνονται σύμφωνα με τα οριζόμενα στο άρθρο 4 παρ. 1, 
2, 3, 5 και 6 του ν. 3051/2002. Για το σκοπό αυτόν, συνι- 
στώνται υπηρεσιακό συμβούλιο και δευτεροβάθμιο πει¬ 
θαρχικό συμβούλιο, όπως ορίζεται στο άρθρο 4 παρ. 3 
του ίδιου νόμου. Κατά την πρώτη εφαρμογή του παρό¬ 
ντος, η πλήρωση των θέσεων προϊσταμένων υπηρεσια¬ 
κών μονάδων της Γραμματείας μπορεί να γίνει και με 
απόσπαση ή με μετάταξη υπαλλήλων βαθμού Α' ή αντί¬ 
στοιχου του Δημοσίου ή Ν.Π.Δ.Δ., με τη συναίνεση των 
αποσπώμενων ή μετατασσόμενων υπαλλήλων. Διορι¬ 
σμός γίνεται μόνο στις θέσεις που δε θα πληρωθούν με 
απόσπαση ή με μετάταξη, μετά από δημόσια προκήρυξη. 
Για την απόσπαση ή τη μετάταξη απαιτείται γνώμη του 
οικείου υπηρεσιακού συμβουλίου της υπηρεσίας από την 
οποία αποσπάται ή μετατάσσεται ο υπάλληλος. Τον προ¬ 
ϊστάμενο της Γραμματείας επιλέγει η Αρχή, κατά παρέκ¬ 
κλιση από κάθε άλλη διάταξη. Ο χρόνος της προηγούμε¬ 
νης υπηρεσίας των αποσπωμένων ή μετατασσομένων 
από Ν.Π.Δ.Δ. λογίζεται ως χρόνος πραγματικής δημό¬ 
σιας υπηρεσίας για κάθε συνέπεια. 

14. Το Ε.ΣΥ.Δ.Υ. συγκροτείται από τα εξής Γραφεία: 

α) Γραφείο Προέδρου 

β) Γραφείο Αναφοράς Υγείας του Πληθυσμού και 
Στρατηγικού Σχεδιασμού 

γ) Γραφείο Επιστημονικής Εποπτείας και Συντονισμού 
Φορέων Δημόσιας Υγείας και Δικτύων Δημόσιας Υγείας 

δ) Γραφείο Εκπαίδευσης καΓΕρευνας 

ε) Γραφείο Διεθνούς συνεργασίας 
στ) Γραφείο Δικαιωμάτων Πολίτη, το οποίο επιλαμβάνε¬ 
ται περιπτώσεων παραβίασης του δικαιώματος πρόσβα¬ 
σης σε υπηρεσίες δημόσιας υγείας. 

Η δημιουργία επιπλέον Γραφείων καθορίζεται από τον 
Κανονισμό Οργάνωσης και Λειτουργίας του Ε.ΣΥ.Δ.Υ.. 

15. Μέσα σε τρεις μήνες από την έναρξη ισχύος του 
παρόντος νόμου, διορίζεται ο Πρόεδρος και τα μέλη του 
Ε.ΣΥ.Δ.Υ., καθώς και οι αναπληρωτές τους, και εκδίδεται 
απόφαση του Υπουργού Υγείας και Κοινωνικής Αλλη¬ 
λεγγύης, με την οποία καθορίζεται ο χρόνος έναρξης 
της λειτουργίας του Ε.ΣΥ.Δ.Υ.. Από το διορισμό των με¬ 
λών του και μέχρι την πλήρωση των θέσεων της Γραμμα¬ 
τείας του, σύμφωνα με την παρ. 13 του άρθρου αυτού, 
το Ε.ΣΥ.Δ.Υ. εξυπηρετείται από προσωπικό το οποίο απο- 
σπάται προσωρινά σε αυτό, με απόφασή του, κατά πα¬ 
ρέκκλιση από κάθε άλλη διάταξη. Εως ότου το Ε.ΣΥ.Δ.Υ. 
λειτουργήσει, η εκκαθάριση των δαπανών του γίνεται 
από τη Διεύθυνση Οικονομικού της Κεντρικής Υπηρεσίας 
του Υπουργείου Υγείας και Κοινωνικής Αλληλεγγύης, σε 
βάρος του προϋπολογισμού του. 

ΚΕΦΑΛΑΙΟ Η 

ΑΝΑΣΥΓΚΡΟΤΗΣΗ ΤΟΥ Κ.Ε.Ε.Λ. 

ΚΑΙ ΤΩΝ ΥΠΗΡΕΣΙΩΝ ΔΗΜΟΣΙΑΣ ΥΓΕΙΑΣ 

Αρθρο 20 

1. Το Κέντρο Ελέγχου Ειδικών Λοιμώξεων (Κ.Ε.Ε.Λ.), 


το οποίο ιδρύθηκε με το άρθρο 26 του ν. 2071/1992, με¬ 
τονομάζεται σε Κέντρο Ελέγχου και Πρόληψης Νοσημά¬ 
των (ΚΕ.ΕΛ.Π.ΝΟ.), διατηρεί τη μορφή του ως Ν.Π.Ι.Δ., 
εποπτευόμενο απευθείας από τον Υπουργό Υγείας και 
Κοινωνικής Αλληλεγγύης και λειτουργεί σύμφωνα με τις 
ιδρυτικές του και λοιπές ισχύουσες διατάξεις, σε συν¬ 
δυασμό με τους όρους του παρόντος νόμου. 

2. Το ΚΕ.ΕΛ.Π.ΝΟ. συγκροτείται από τις ακόλουθες 
Διευθύνσεις: 

(α) Διεύθυνση Λοιμωδών Νοσημάτων και Επειγόντων 
Συμβάντων 

(β) Διεύθυνση Πρόληψης Χρονιών μη-Λοιμωδών Νο¬ 
σημάτων 

(γ) Διεύθυνση Πρόληψης και ελέγχου ατυχημάτων 
(δ) Διεύθυνση Περιβαλλοντικής Υγιεινής 
(ε) Διεύθυνση Κεντρικού Εργαστηρίου Δημόσιας Υγεί¬ 
ας (Κ.Ε.Δ.Υ.) 

(στ) Διεύθυνση Αξιολόγησης Υπηρεσιών Υγείας 
(ζ) Διοικητικού Συντονισμού και Στήριξης. 

Το Εθνικό Αρχείο Νεοπλασιών, το οποίο υπαγόταν στη 
Διεύθυνση Δημόσιας Υγείας του Υπουργείου Υγείας και 
Κοινωνικής Αλληλεγγύης, εντάσσεται στο ΚΕ.ΕΛ.Π.ΝΟ.. 

3. Με προεδρικό διάταγμα, που εκδίδεται με πρόταση 
των Υπουργών Οικονομίας και Οικονομικών και Υγείας 
και Κοινωνικής Αλληλεγγύης, καταρτίζεται ο Εσωτερι¬ 
κός Κανονισμός Λειτουργίας του ΚΕ.ΕΛ.Π.ΝΟ., με τον 
οποίο κατανέμονται και εντάσσονται ανά Διεύθυνση υφι¬ 
στάμενα και νέα Τμήματα και Γραφεία, καθορίζονται οι 
αρμοδιότητες κάθε Διεύθυνσης, συνιστώνται θέσεις 
προσωπικού και ρυθμίζονται όλες οι λεπτομέρειες για 
την οργάνωση και λειτουργία του. 

4. α) Το προσωπικό που υπηρετεί στο ΚΕ.ΕΛ.Π.ΝΟ. με 
σύμβαση εργασίας ιδιωτικού δικαίου αορίστου χρόνου 
κατά την ημερομηνία δημοσίευσης του Εσωτερικού Κα¬ 
νονισμού Λειτουργίας του, κατατάσσεται σε αντίστοιχες 
οργανικές θέσεις που συνιστώνται με αυτόν, κατόπιν 
απόφασης του Διοικητικού Συμβουλίου. Οι οργανικές θέ¬ 
σεις που δεν καλύπτονται από το υπάρχον προσωπικό, 
σύμφωνα με τα παραπάνω, προκηρύσσονται σύμφωνα 
με τη διαδικασία που προβλέπει ο Εσωτερικός Κανονι¬ 
σμός Λειτουργίας του ΚΕ.ΕΛ.Π.ΝΟ.. 

β) Το προσωπικό του Υπουργείου Υγείας και Κοινωνι¬ 
κής Αλληλεγγύης που υπηρετεί στο Κ.Ε.Δ.Υ. κατά την 
ημερομηνία δημοσίευσης του νόμου αυτού, με σχέση 
δημοσίου ή ιδιωτικού δικαίου, λογίζεται αυτοδικαίως 
αποσπασμένο στο ΚΕ.ΕΛ.Π.ΝΟ.. Η άρση της απόσπασης 
γίνεται με απόφαση του Υπουργού Υγείας και Κοινωνι¬ 
κής Αλληλεγγύης, που εκδίδεται μετά από εισήγηση του 
Διοικητικού Συμβουλίου του ΚΕ.ΕΛ.Π.ΝΟ.. 

γ) Με κοινή απόφαση του Υπουργού Υγείας και Κοινω¬ 
νικής Αλληλεγγύης και του συναρμόδιου Υπουργού, επι¬ 
τρέπεται, ύστερα από αίτησή τους, η απόσπαση υπαλλή¬ 
λων Υπουργείων, Ν.Π.Δ.Δ. και λοιπών φορέων του ευρύ¬ 
τερου δημόσιου τομέα στο ΚΕ.ΕΛ.Π.ΝΟ., για την εξυπη¬ 
ρέτηση υπηρεσιακών αναγκών, για χρονικό διάστημα 
ενός έτους με δυνατότητα παράτασης ενός, ακόμη, 
έτους. Οι αποδοχές του προσωπικού αυτού βαρύνουν το 
ΚΕ.ΕΛ.Π.ΝΟ.. Ο χρόνος υπηρεσίας των αποσπώμενων 
στο ΚΕ.ΕΛ.Π.ΝΟ. λογίζεται ως χρόνος υπηρεσίας στην 
οργανική τους θέση. 

δ) Ιατρικό και λοιπό προσωπικό του ΚΕ.ΕΛ.Π.ΝΟ. μπο¬ 
ρεί να διατίθεται σε φορείς του ευρύτερου δημόσιου το¬ 
μέα, κατόπιν υπογραφής προγραμματικής σύμβασης με¬ 
ταξύ του ΚΕ.ΕΛ.Π.ΝΟ. και του αντίστοιχου φορέα, στην 

οποία ρυθμίζονται οι όροι της συνεργασίας, ο σκοπός 
της, ο αριθμός των εργαζομένων που διατίθενται, τα κα¬ 
θήκοντα και οι όροι απασχόλησής τους και κάθε σχετική 
λεπτομέρεια. 

5. Το πρώτο εδάφιο της παρ. 2 του άρθρου 44 του 
ν. 3204/2003 (ΦΕΚ 296 Α') τροποποιείται ως εξής: 

«Σε περιπτώσεις επιδημιών, ηθελημένης ή τυχαίας 
απελευθέρωσης βιολογικών ή χημικών παραγόντων, ει¬ 
σόδου λαθρομεταναστών και κάθε έκτακτης ανάγκης 
που δημιουργεί κίνδυνο για τη δημόσια υγεία, το 
ΚΕ.ΕΛ.Π.ΝΟ. επεμβαίνει άμεσα με κινητές μονάδες, ια¬ 
τρικό και νοσηλευτικό προσωπικό και κάθε πρόσφορο 
μέσο για την προστασία της δημόσιας υγείας.» 

6. Εργαστήρια, Τμήματα των Α.Ε.Ι. και της Ε.Σ.Δ.Υ. και 
Μονάδες Νοσοκομείων ή άλλων φορέων του ευρύτερου 
δημόσιου τομέα μπορούν να αναγνωρίζονται ως Κέντρα 
Αναφοράς για συγκεκριμένα θέματα δημόσιας υγείας 
και να τους ανατίθενται αντίστοιχα ερευνητικά προγράμ¬ 
ματα ή μελέτες ή και παροχή εξειδικευμένων σχετικών 
υπηρεσιών με απόφαση του Δ.Σ. του ΚΕ.ΕΛ.Π.ΝΟ.. Για 
την αναγνώριση Τμημάτων των Α.Ε.Ι. απαιτείται η προη¬ 
γούμενη έγκριση του Υπουργού Εθνικής Παιδείας και 
Θρησκευμάτων. Οι όροι και οι προϋποθέσεις της συνερ¬ 
γασίας του ΚΕ.ΕΛ.Π.ΝΟ. με τα Κέντρα Αναφοράς καθο¬ 
ρίζονται με προγραμματική σύμβαση μεταξύ του 
ΚΕ.ΕΛ.Π.ΝΟ. και του φορέα στον οποίο υπάγονται τα 
Τμήματα ή οι Μονάδες. 

7. Η αρμοδιότητα της επιδημιολογικής επιτήρησης των 
λοιμωδών νοσημάτων ασκείται και συντονίζεται από το 
ΚΕ.ΕΛ.Π.ΝΟ.. 

8. Με αποφάσεις του Υπουργού Υγείας και Κοινωνικής 
Αλληλεγγύης, μετά από γνώμη του ΚΕ.ΕΛ.Π.ΝΟ., καθο¬ 
ρίζονται τα νοσήματα υποχρεωτικής δήλωσης, τα οποία 
πρέπει να δηλώνονται και να καταχωρούνται στο αρχείο 
κρουσμάτών λοιμωδών νοσημάτων του ΚΕ.ΕΛ.Π.ΝΟ., 
σύμφωνα με την παρ. 1 του άρθρου 44 του ν. 3204/2003. 
Με τις ίδιες αποφάσεις, καθορίζεται κάθε άλλη σχετική 
λεπτομέρεια για τη δήλωση των νοσημάτων υποχρεωτι¬ 
κής δήλωσης. 

9. Τα Περιφερειακά Εργαστήρια Δημόσιας Υγείας με- 
τατρέπονται σε αποκεντρωμένες μονάδες του 
ΚΕ.ΕΛ.Π.ΝΟ. και βρίσκονται σε λειτουργική διασύνδεση 
με το Κεντρικό Εργαστήριο Δημόσιας Υγείας. Οι πάσης 
φύσεως αμοιβές του προσωπικού τους βαρύνουν το 
ΚΕ.ΕΛ.Π.ΝΟ.. 

10. Στους πόρους του ΚΕ.ΕΛ.Π.ΝΟ. περιλαμβάνονται 
έσοδα από τη διαχείριση κονδυλίων ερευνητικών, ανα¬ 
πτυξιακών και εκπαιδευτικών προγραμμάτων και προ¬ 
γραμμάτων Εταιρικής Κοινωνικής Ευθύνης που προέρ¬ 
χονται από χρηματοδότηση αντίστοιχων προγραμμάτων 
και αποσκοπούν στην προαγωγή της δημόσιας υγείας. 

Άρθρο 21 

1. Οι Τομείς Κοινωνικής Ιατρικής των Νοσοκομείων 
του Ε.Σ.Υ. μετονομάζονται σε Τομείς Δημόσιας Υγείας. 
Οι Τομείς Δημόσιας Υγείας παρέχουν υπηρεσίες πρόλη¬ 
ψης νοσημάτων, προαγωγής και προστασίας της υγείας, 
ελέγχου και αντιμετώπισης των νοσοκομειακών λοιμώ¬ 
ξεων σε συνεργασία με τις Επιτροπές Νοσοκομειακών 
Λοιμώξεων των Νοσοκομείων, διαχείρισης των νοσοκο¬ 
μειακών αποβλήτων, ελέγχου της ποιότητας τροφίμων, 
υγιεινής και ασφάλειας της εργασίας των εργαζομένων 
στο νοσοκομείο, καθώς και σε παραγωγικές μονάδες και 
επιχειρήσεις της περιοχής του. Επίσης, συμβάλλουν 


στον αποτελεσματικό σχεδίασμά και στην αξιολόγηση 
των υπηρεσιών του νοσοκομείου, αναπτύσσουν την κλι¬ 
νική επιδημιολογία και τη βιοστατιστική και αποσκοπούν 
στη βελτίωση της ποιότητας των παρεχόμενων υπηρε¬ 
σιών του και στον καλύτερο συντονισμό με τις υπηρεσί¬ 
ες υγείας και φροντίδας άλλων μονάδων και φορέων. Οι 
τομείς Δημόσιας Υγείας αναπτύσσονται στα Νοσοκο¬ 
μεία Ε.Σ.Υ. που διαθέτουν πάνω από 100 κλίνες. 

2. Τα Τμήματα Επισκεπτών Υγείας των Νοσοκομείων 
Ε.Σ.Υ. εντάσσονται στους Τομείς Δημόσιας Υγείας των 
Νοσοκομείων Ε.Σ.Υ.. 

3. Η ειδικότητα της Κοινωνικής Ιατρικής μετονομάζε- ' 
ται σε ειδικότητα Ιατρικής της Δημόσιας Υγείας. Με από¬ 
φαση του Υπουργού Υγείας και Κοινωνικής Αλληλεγγύ¬ 
ης, που εκδίδεται μετά από γνώμη του ΚΕ.Σ.Υ., καθορίζε¬ 
ται το αντικείμενο εκπαίδευσης στην ειδικότητα, οι προ¬ 
ϋποθέσεις απόκτησής της, καθώς και η κατανομή των θέ¬ 
σεων ειδικευομένων ανά Δ.Υ.ΠΕ.. 

ΚΕΦΑΛΑΙΟ Θ 

ΔΗΜΙΟΥΡΓΙΑ ΣΩΜΑΤΟΣ ΛΕΙΤΟΥΡΓΩΝ 
ΔΗΜΟΣΙΑΣ ΥΓΕΙΑΣ ΚΑΙ ΚΑΤΑΝΟΜΗ ΘΕΣΕΩΝ 
ΣΤΗΝ ΠΕΡΙΦΕΡΕΙΑ 

Άρθρο 22 

1. Συνιστάται Σώμα Λειτουργών Δημόσιας Υγείας με 
χαρακτήρα διεπιστημονικό, του οποίου τα μέλη πρέπει 
να διαθέτουν ειδικές σπουδές ή και προϋπηρεσία στο 
χώρο της δημόσιας υγείας. Με απόφαση του Υπουργού 
Υγείας και Κοινωνικής Αλληλεγγύης καθορίζονται τα 
κριτήρια και η διαδικασία ένταξης στο Σώμα Λειτουργών 
Δημόσιας Υγείας των διαφόρων επαγγελματιών υγείας 
(ιατροί, οδοντίατροι, φαρμακοποιοί, κτηνίατροι, ψυχολό- 
γοι, κοινωνιολόγοι, υγιεινολόγοι μηχανικοί, νοσηλευτές, 
μαίες, τεχνολόγοι τροφίμων, διατροφολόγοι, επιδημιο- 
λόγοι, βιοστατιστικοί διοίκησης υπηρεσιών υγείας και 
άλλοι επιστήμονες που διαθέτουν τίτλους σπουδών στον 
τομέα της δημόσιας υγείας). Στο Σώμα Λειτουργών Δη¬ 
μόσιας Υγείας μπορούν να ενταχθούν οι επόπτες δημό¬ 
σιας υγείας και οι επισκέπτες υγείας που κατέχουν μετα¬ 
πτυχιακό τίτλο σπουδών στη δημόσια υγεία ή πενταετή 
προϋπηρεσία. 

2. Στο προσωπικό που εντάσσεται στο Σώμα Λειτουρ¬ 
γών Δημόσιας Υγείας χορηγείται μηνιαίο επίδομα αυξη¬ 
μένης ευθύνης. Με κοινή απόφαση των Υπουργών Οικο¬ 
νομίας και Οικονομικών και Υγείας και Κοινωνικής Αλλη¬ 
λεγγύης καθορίζεται το ύψος του επιδόματος για κάθε 
κατηγορία προσωπικού του Σώματος και κάθε άλλη ανα¬ 
γκαία λεπτομέρεια για την καταβολή του. 

3. Εντός διετίας από τη συγκρότηση του Σώματος Λει¬ 
τουργών Δημόσιας Υγείας, οι θέσεις Προϊσταμένων Διευ¬ 
θύνσεων της Γενικής Διεύθυνσης Δημόσιας Υγείας του 
Υπουργείου Υγείας και Κοινωνικής Αλληλεγγύης, εξαι- 
ρουμένης της Διεύθυνσης Φαρμάκων και Φαρμακείων 
και των Νομαρχιακών Αυτοδιοικήσεων, καταλαμβάνο¬ 
νται από Ιατρούς ή Οδοντιάτρους Δημόσιας Υγείας 
Ε.Σ.Υ. που είναι μέλη του Σώματος. Στη Διεύθυνση 
Υγειονομικής Μηχανικής και Υγιεινής Περιβάλλοντος 
του Υπουργείου Υγείας και Κοινωνικής Αλληλεγγύης, 
θέση Διευθυντή μπορούν να καταλάβουν Υγιειονολόγοι 
Μηχανικοί ή Ιατροί ή Οδοντίατροι Δημόσιας Υγείας 
Ε.Σ.Υ. που είναι μέλη του Σώματος Λειτουργών Δημό¬ 
σιας Υγείας. 

Άρθρο 23 

1. Ιατροί ή οδοντίατροι του κλάδου Ιατρών Δημόσιας 
Υγείας Ε.Σ.Υ., καθώς και φαρμακοποιοί Δημόσιας Υγείας 
Ε.Σ.Υ., που υπηρετούν, κατά την ημερομηνία δημοσίευ¬ 
σης του νόμου αυτού, σε υπηρεσίες της Κεντρικής Υπη¬ 
ρεσίας του Υπουργείου Υγείας και Κοινωνικής Αλληλεγ¬ 
γύης ή άλλων Υπουργείων, καθώς και σε υπηρεσίες Δη¬ 
μόσιας Υγείας των Περιφερειών και των Νομαρχιακών 
Αυτοδιοικήσεων, δύνανται να ενταχθούν, μετά από αίτη¬ 
σή τους, στο Σώμα Λειτουργών Δημόσιας Υγείας. 

2. Οι παρακάτω υπάλληλοι: 

α. ιατροί και οδοντίατροι του κλάδου Ιατρών Δημόσιας 
Υγείας Ε.Σ.Υ., οι οποίοι προσλήφθηκαν σύμφωνα με τις 
διατάξεις του άρθρου 6 του ν. 2519/1997, 

β. ιατροί και οδοντίατροι του κλάδου Ιατρών Δημόσιας 
Υγείας Ε.Σ.Υ., οι οποίοι εντάχθηκαν στον κλάδο σύμφω¬ 
να με τις διατάξεις της παραγράφου 3β του άρθρου 16 
του ν. 3172/2003, 

γ. ιατροί και οδοντίατροι της παραγράφου 3β του άρ¬ 
θρου 16 του ν. 3172/2003 για τους οποίους δεν έχει ολο¬ 
κληρωθεί η διαδικασία σύστασης θέσεων, ένταξης και 
κατάταξης στον κλάδο Ιατρών Δημόσιας Υγείας Ε.Σ.Υ., 

οι οποίοι υπηρετούν, κατά την ημερομηνία δημοσίευ¬ 
σης του νόμου αυτού, σε υπηρεσίες της κεντρικής υπη¬ 
ρεσίας του Υπουργείου Υγείας και Κοινωνικής Αλληλεγ¬ 
γύης ή σε υπηρεσίες Δημόσιας Υγείας και Υγιεινής των 
Περιφερειών και των Νομαρχιακών Αυτοδιοικήσεων, κα¬ 
τατάσσονται σε βαθμό ανάλογο με τα χρόνια της συνο¬ 
λικής τους προϋπηρεσίας στη Δημόσια Υγεία ως εξής: 

- Με συνολική προϋπηρεσία άνω των δεκατριών ετών, 
σε βαθμό Διευθυντή 

- Με συνολική προϋπηρεσία άνω των επτά και μέχρι 
δεκατριών ετών, σε βαθμό Α' 

- Με συνολική προϋπηρεσία μέχρι επτά ετών, σε βαθ¬ 
μό Β'. 

Η κατάταξη των Ιατρών και Οδοντιάτρων της περίπτω¬ 
σης γ' πραγματοποιείται μετά την ολοκλήρωση της κα¬ 
τάταξής τους στον κλάδο Ιατρών Δημόσιας Υγείας 
Ε.Σ.Υ.. 

3. Επιτρέπεται η μετάταξη ιατρών που υπηρετούν σε 
εποπτευόμενους από το Υπουργείο Υγείας και Κοινωνι¬ 
κής Αλληλεγγύης φορείς και οργανισμούς, καθώς και σε 
άλλα Υπουργεία, προς την Κεντρική Υπηρεσία του 
Υπουργείου Υγείας και Κοινωνικής Αλληλεγγύης και 
προς τις Υπηρεσίες Δημόσιας Υγείας των Νομαρχιακών 
Αυτοδιοικήσεων. Η μετάταξη διενεργείται, μετά από αί¬ 
τηση του ιατρού, με κοινή απόφαση του Υπουργού Υγεί¬ 
ας και Κοινωνικής Αλληλεγγύης και του κατά περίπτωση 
αρμόδιου Υπουργού, κατά παρέκκλιση κάθε άλλης δια- 
τάξεως. 

Άρθρο 24 

1. Εντός τριετίας από την ημερομηνία δημοσίευσης 
του νόμου αυτού γίνεται η προκήρυξη των κενών θέσε¬ 
ων ιατρών Δημόσιας Υγείας Ε.Σ.Υ. κατά βαθμό, για μεν 
τις Κεντρικές Υπηρεσίες του Υπουργείου Υγείας και Κοι¬ 
νωνικής Αλληλεγγύης από τον Υπουργό Υγείας και Κοι¬ 
νωνικής Αλληλεγγύης, για δε τις υπηρεσίες των Νομαρ¬ 
χιακών Αυτοδιοικήσεων από το Νομάρχη. 

2. Με κοινή απόφαση των Υπουργών Εσωτερικών, Δη¬ 


μόσιας Διοίκησης και Αποκέντρωσης, Οικονομίας και Οι¬ 
κονομικών και Υγείας και Κοινωνικής Αλληλεγγύης, με¬ 
τά από γνώμη του Ε.ΣΥ.Δ.Υ., καθορίζεται ο αναγκαίος 
αριθμός Ιατρών Δημόσιας Υγείας ανά περιφέρεια. 

3. Οι διατάξεις της παρ. 10 του άρθρου 11 του ν. 3172/ 
2003 εφαρμόζονται και για τους ιατρούς Δημόσιας Υγεί¬ 
ας που υπηρετούν στις Νομαρχιακές Αυτοδιοικήσεις. 

Άρθρο 25 

1. Οι κενές θέσεις Ιατρών Δημόσιας Υγείας προκηρύσ¬ 
σονται και στους τρεις βαθμούς. Οι θέσεις με βαθμό Διευ-' 
θυντή και με βαθμό Α' καταλαμβάνονται, κατά 60 %, από 
υπηρετούντες σε θέση αμέσως κατώτερου βαθμού που 
προάγονται βαθμολογικά κατά τις διατάξεις της παρ. 2 
του άρθρου 16 του ν. 3172/2003 και, κατά 40 %, ύστερα 
από προκήρυξη. 

2. Για την κατάληψη θέσης Διευθυντή απαιτείται δεκα¬ 
ετής κατοχή τίτλου ειδικότητας ή μεταπτυχιακού τίτλου 
και αντίστοιχη προϋπηρεσία, ενώ για την κατάληψη θέ¬ 
σης στο βαθμό Β' και στο βαθμό Α' απαιτούνται τα προ- 
βλεπόμενα στην παρ. 6 του άρθρου 6 του ν. 2519/1997. 

Άρθρο 26 

Δραστηριότητες προαγωγής της υγείας και πρόληψης 
της νόσου, που αναπτύσσονται από Κέντρα Υγείας, σχε¬ 
διάζονται σε συνεργασία με τις υπηρεσίες δημόσιας 
υγείας σε νομαρχιακό ή και περιφερειακό επίπεδο και 
εντάσσονται στο στρατηγικό σχεδίασμά και στις προτε¬ 
ραιότητες της περιφέρειας. Τα Νοσοκομεία Ε.Σ.Υ. συ¬ 
νεργάζονται με τις υπηρεσίες δημόσιας υγείας του Νο¬ 
μού ή της Περιφέρειας, συμμετέχοντας στη σύνταξη της 
αναφοράς υγείας και στο σχεδίασμά παρεμβάσεων δη¬ 
μόσιας υγείας. 

ΚΕΦΑΛΑΙΟ Γ 

ΕΚΠΑΙΔΕΥΣΗ ΚΑΙ ΕΡΕΥΝΑ ΣΤΗ ΔΗΜΟΣΙΑ ΥΓΕΙΑ 

Άρθρο 27 

1. Οι επαγγελματίες και επιστήμονες δημόσιας υγείας 
που εντάσσονται στο Σώμα Λειτουργών Δημόσιας Υγεί¬ 
ας υποχρεούνται σε δια βίου επαγγελματική εκπαίδευ¬ 
ση, η ελάχιστη ετήσια διάρκεια της οποίας προσδιορίζε¬ 
ται από το Ε.ΣΥ.Δ.Υ., σε εγκεκριμένα προγράμματα 
επαγγελματικής κατάρτισης των Α.Ε.Ι., των Τ.Ε.Ι., της 
Ε.Σ.Δ.Υ. ή άλλων αναγνωρισμένων επιστημονικών φορέ¬ 
ων. 

2. Τα προγράμματα και οι φορείς επαγγελματικής εκ¬ 
παίδευσης εγκρίνονται με κοινή απόφαση των Υπουρ¬ 
γών Υγείας και Κοινωνικής Αλληλεγγύης και Εθνικής 
Παιδείας και Θρησκευμάτων, μετά από γνώμη του 
Ε.ΣΥ.Δ.Υ.. 

3. Με κοινή απόφαση των Υπουργών Οικονομίας και 
Οικονομικών, Υγείας και Κοινωνικής Αλληλεγγύης και 
Εθνικής Παιδείας και Θρησκευμάτων καθορίζονται οι λε¬ 
πτομέρειες προκήρυξης, αξιολόγησης και χρηματοδότη¬ 
σης ερευνητικών και εκπαιδευτικών προγραμμάτων τα 
οποία υπηρετούν τους στόχους της εθνικής στρατηγικής 
και του σχεδίου δράσης για τη δημόσια υγεία, όπως προ- 
τείνονται από το Ε.ΣΥ.Δ.Υ.. 

Άρθρο 28 

Οι βασικοί κλάδοι εξειδίκευσης στη δημόσιά υγεία πε¬ 
ριλαμβάνουν την επιδημιολογία, την πρόληψη ασθε¬ 
νειών και την προαγωγή υγείας, το σχεδίασμά και την 
αξιολόγηση υπηρεσιών υγείας και παρεμβάσεων, την 
πολιτική υγείας και την περιβαλλοντική υγιεινή. Με κοινή 
απόφαση των Υπουργών Υγείας και Κοινωνικής Αλλη¬ 
λεγγύης και Εθνικής Παιδείας και Θρησκευμάτων, μετά 
από γνώμη του Ε.ΣΥ.ΔΥ., είναι δυνατή η δημιουργία άλ¬ 
λων εξειδικεύσεων, ανάλογα με τις ειδικές ανάγκες και 
ιδιαιτερότητες του συστήματος δημόσιας υγείας και τις 
διεθνείς επιστημονικές εξελίξεις. 

Άρθρο 29 

Στους Καθηγητές της Εθνικής Σχολής Δημόσιας Υγεί¬ 
ας χορηγείται μηνιαίως επίδομα διδακτικής προετοιμασί¬ 
ας ύψους 587 ευρώ, επίδομα βιβλιοθήκης ύψους 411 ευ¬ 
ρώ και ειδικό ερευνητικό επίδομα ύψους 426 ευρώ. 
Στους Επιμελητές και Επιστημονικούς Συνεργάτες της 
Ε.Σ.Δ.Υ. με διδακτορικό, καθώς και στο λοιπό διδακτικό 
προσωπικό με διδακτορικό χορηγείται μηνιαίως επίδομα 
διδακτικής προετοιμασίας ύψους 528 ευρώ, επίδομα βι¬ 
βλιοθήκης ύψους 264 ευρώ και ειδικό ερευνητικό επίδο¬ 
μα ύψους 386 ευρώ. Στους Επιμελητές και Επιστημονι¬ 
κούς Συνεργάτες της Ε.Σ.Δ.Υ. χωρίς διδακτορικό χορη¬ 
γείται μηνιαίως επίδομα διδακτικής προετοιμασίας 
ύψους 176 ευρώ, επίδομα βιβλιοθήκης ύψους 264 ευρώ 
και ειδικό ερευνητικό επίδομα ύψους 316 ευρώ. Οι διατά¬ 
ξεις της παραγράφου αυτής εφαρμόζονται από την 1η 
Ιουλίου 2006. 

ΚΕΦΑΛΑΙΟ ΙΑ' 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
ΓΙΑ ΤΗ ΔΗΜΟΣΙΑ ΥΓΕΙΑ 

Άρθρο 30 

Τα Διασυνοριακά Κέντρα Δημόσιας Υγείας 
(ΔΙ.ΚΕ.Δ.Υ.) εντάσσονται ως διακριτές υπηρεσίες υγείας 
στα πλησιέστερα Κέντρα Υγείας ή Νοσοκομεία της πε¬ 
ριοχής δράσης τους. Οι οργανικές θέσεις που έχουν συ- 
σταθεί με την πράξη ίδρυσής τους μεταφέρονται στα 
αντίστοιχα Κέντρα Υγείας ή Νοσοκομεία. 

Αρθρο 31 

Από την ημερομηνία δημοσίευσης του νόμου αυτού 
καταργούνται οι ακόλουθες διατάξεις του ν. 3172/2003: 
άρθρο 1, άρθρο 2, άρθρο 3 παράγραφοι 1 και 2, άρθρο 4, 
άρθρο 5, άρθρο 6, άρθρο 7, άρθρο 8, άρθρο 9 παράγρα¬ 
φοι 2, 8, 9 και 12.1, 12.2, 12.3, 12.4, άρθρο 10 παράγρα¬ 
φοι 1,2 και 3, άρθρο 11 παράγραφοι 1, 3ε, 4.5, 5, 8.2, 10, 
άρθρο 13 παράγραφοι 1, 2, 3 και 5 και άρθρο 14 παρ. 3. 

ΚΕΦΑΛΑΙΟ ΙΒ' 

ΣΥΝΕΡΓΑΣΙΑ ΝΟΣΟΚΟΜΕΙΩΝ Ε.Σ.Υ. ΜΕ Ν.Π.Ι.Δ. 

ΚΟΙΝΩΦΕΛΟΥΣ ΜΗ ΚΕΡΔΟΣΚΟΠΙΚΟΥ ΧΑΡΑΚΤΗΡΑ 

Άρθρο 32 

Επιτρέπεται η συνεργασία μεταξύ Νοσοκομείων του 
Ε.Σ.Υ. και νομικών προσώπων ιδιωτικού δικαίου, κοινω¬ 


φελούς μη κερδοσκοπικού χαρακτήρα, τα οποία προ¬ 
σφέρουν υπηρεσίες υγείας. Για την έναρξη της συνεργα¬ 
σίας απαιτείται απόφαση του Υπουργού Υγείας και Κοι¬ 
νωνικής Αλληλεγγύης, η οποία εκδίδεται ύστερα από τις 
σχετικές αποφάσεις των Διοικητικών Συμβουλίων του 
Νοσοκομείου Ε.Σ.Υ. και του Ν.Π.Ι.Δ. κοινωφελούς μη 
κερδοσκοπικού χαρακτήρα, με τις οποίες καθορίζονται 
και οι τομείς στους οποίους εκτείνεται η συνεργασία. 

Άρθρο 33 

1. Η συνεργασία μπορεί να αφορά είτε στον επιστημο¬ 
νικό και εκπαιδευτικό τομέα είτε στον τομέα της παρο¬ 
χής υπηρεσιών υγείας είτε και στους δύο τομείς. 

2. Στον επιστημονικό και εκπαιδευτικό τομέα, η συνερ¬ 
γασία μπορεί να αφορά στις ακόλουθες δραστηριότητες: 

α) στην από κοινού διοργάνωση σεμιναρίων, μαθημά¬ 
των, διαλέξεων και συνεδρίων, 
β) στην από κοινού εκπόνηση και εκτέλεση ερευνητι¬ 
κών προγραμμάτων, 

γ) στην εκπαίδευση του νοσηλευτικού προσωπικού και 
των σπουδαστών των νοσηλευτικών σχολών, 
δ) στην ανταλλαγή επιστημονικών υπηρεσιών, 
ε) στη συνεχιζόμενη εκπαίδευση των ιατρών. 

3. Στον τομέα της παροχής υπηρεσιών υγείας, η συ¬ 
νεργασία αφορά στη νοσηλεία ασθενών στις Μονάδες 
Εντατικής Θεραπείας των Ν.Π.Ι.Δ. κοινωφελούς μη κερ¬ 
δοσκοπικού χαρακτήρα. Οι ασθενείς αυτοί παραπέμπο- 
νται στις ανωτέρω Μ.Ε.Θ. από τους ιατρούς του συνερ- 
γαζόμενου Νοσοκομείου Ε.Σ.Υ. και νοσηλεύονται από το 
προσωπικό της Μ.Ε.Θ. του Ν.Π.Ι.Δ. κοινωφελούς μη κερ¬ 
δοσκοπικού χαρακτήρα. Για την εκπλήρωση του ως άνω 
σκοπού, το νοσοκομείο Ν.Π.Ι.Δ. κοινωφελούς μη κερδο¬ 
σκοπικού χαρακτήρα διαθέτει ποσοστό των κλινών της 
Μ.Ε.Θ. του για την περίθαλψη ασθενών που παραπέμπο- 
νται από το συνεργαζόμενο νοσοκομείο του Ε.Σ.Υ.. Το 
ποσοστό αυτών των κλινών, καθώς και οι λοιπές δεσμεύ¬ 
σεις των συνεργαζόμενων νοσηλευτικών ιδρυμάτων, οι 
οποίες απορρέουν από τη μεταξύ τους συνεργασία, κα¬ 
θορίζονται με απόφαση του Υπουργού Υγείας και Κοινω¬ 
νικής Αλληλεγγύης, η οποία εκδίδεται ύστερα από τις 
σχετικές αποφάσεις των Διοικητικών Συμβουλίων των 
οικείων νοσηλευτικών ιδρυμάτων. Η διακομιδή των 
ασθενών από το Νοσοκομείο Ε.Σ.Υ. στο Νοσοκομείο 
Ν.Π.Ι.Δ. κοινωφελούς μη κερδοσκοπικού χαρακτήρα γί¬ 
νεται από το Ε.Κ.Α.Β.. Σε περίπτωση επείγοντος περι¬ 
στατικού, η διακομιδή μπορεί να γίνει απευθείας από το 
Ε.Κ.Α.Β. στο Νοσοκομείο Ν.Π.Ι.Δ. κοινωφελούς μη κερ¬ 
δοσκοπικού χαρακτήρα, εφόσον αυτό προβλέπεται στην 
υπουργική απόφαση του ανωτέρω εδαφίου. 

4. Η νοσηλεία των ασθενών των ασφαλιστικών ταμεί¬ 
ων που παραπέμπονται από το Νοσοκομείο Ε.Σ.Υ. ή 
απευθείας από το Ε.Κ.Α.Β. στο Νοσοκομείο Ν.Π.Ι.Δ. κοι¬ 
νωφελούς μη κερδοσκοπικού χαρακτήρα, χρεώνεται για 
τις ιατρικές πράξεις (κλινικές και εργαστηριακές) σύμ¬ 
φωνα με την κοστολόγηση που προβλέπεται για τα Νο¬ 
σοκομεία Ε.Σ.Υ. (κλειστό νοσήλειο). Η δαπάνη νοσηλεί¬ 
ας καταβάλλεται απευθείας από τον ασφαλιστικό φορέα 
του ασθενούς στο Νοσοκομείο Ν.Π.Ι.Δ. κοινωφελούς μη 
κερδοσκοπικού χαρακτήρα. Κάθε επέκταση της συνερ¬ 
γασίας μεταξύ Νοσοκομείων Ε.Σ.Υ. και Νοσοκομείων 
Ν.Π.Ι.Δ. κοινωφελούς μη κερδοσκοπικού χαρακτήρα 
στον τομέα της παροχής υπηρεσιών υγείας, γίνεται με 
απόφαση του Υπουργού Υγείας και Κοινωνικής Αλλη- 




2844 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


λεγγύης, η οποία εκδίδεται ύστερα από τις σχετικές 
αποφάσεις των Διοικητικών Συμβουλίων των οικείων νο¬ 
σηλευτικών ιδρυμάτων. 

Άρθρο 34 

Νοσηλευτικά Ιδρύματα που λειτουργούν με τη μορφή 
νομικών προσώπων ιδιωτικού δικαίου, κοινωφελούς μη 
κερδοσκοπικού χαρακτήρα, μπορούν να αναγνωρίζονται 
ως κατάλληλα για την άσκηση ιατρών προς χορήγηση ει¬ 
δικότητας. Η αναγνώριση αυτή γίνεται με απόφαση του 
Υπουργού Υγείας και Κοινωνικής Αλληλεγγύης, ύστερα 
από γνώμη του Κ.Ε.Σ.Υ.. Με την ίδια απόφαση καθορίζε¬ 
ται ο αριθμός των ειδικευομένων στο Νοσοκομείο 
Ν.Π.Ι.Δ. κοινωφελούς μη κερδοσκοπικού χαρακτήρα, κα¬ 
θώς και η διάρκεια ειδίκευσης που δίδεται από το Νοσο¬ 
κομείο αυτό. Οι πάσης φύσεως αμοιβές των ειδικευομέ- 
νων καταβάλλονται από το Νοσοκομείο Ν.Π.Ι.Δ. κοινω¬ 
φελούς μη κερδοσκοπικού χαρακτήρα. Το ως άνω Νοσο¬ 
κομείο, εφόσον αναγνωριστεί ως κατάλληλο για τη χο¬ 
ρήγηση ειδικότητας, υποχρεούται να τηρεί λίστα αναμο¬ 
νής των υποψηφίων, η οποία τίθεται υπό την εποπτεία 
της αρμόδιας Διεύθυνσης του Υπουργείου Υγείας και 
Κοινωνικής Αλληλεγγύης. Η εγγραφή στη λίστα αναμο¬ 
νής του Νοσοκομείου Ν.Π.Ι.Δ. κοινωφελούς μη κερδο¬ 
σκοπικού χαρακτήρα δεν αφαιρεί το δικαίωμα των υπο¬ 
ψηφίων να υποβάλουν αίτηση για ειδίκευση και σε Νοσο¬ 
κομείο του Ε.Σ.Υ.. Η ειδίκευση που πραγματοποιείται 
σύμφωνα με τις διατάξεις του παρόντος άρθρου είναι 
ισότιμη με την ειδίκευση που χορηγείται από τα Νοσοκο¬ 
μεία του Ε.Σ.Υ.. 

ΚΕΦΑΛΑΙΟ ΙΓ 
ΡΥΘΜΙΣΕΙΣ Ε.Κ.Α.Β. 

Άρθρο 35 

Καθεστώς απασχόλησης Αντιπροέδρων Ε.Κ.Α.Β. 

Στην παρ. 4 του άρθρου 24 του ν. 3204/2003 (ΦΕΚ 296 
Α') προστίθεται εδάφιο ε' ως εξής: 

«ε. Ενας από τους δύο Αντιπροέδρους του Ε.Κ.Α.Β. 
διορίζεται με καθεστώς πλήρους και αποκλειστικής απα¬ 
σχόλησης. Το ύψος των αποδοχών αυτού του Αντιπροέ¬ 
δρου καθορίζεται με κοινή απόφαση των Υπουργών Οι¬ 
κονομίας και Οικονομικών και Υγείας και Κοινωνικής Αλ¬ 
ληλεγγύης. Στον ανωτέρω Αντιπρόεδρο καταβάλλεται 
οικογενειακή παροχή σύμφωνα με το άρθρο 11 του 
ν. 3205/2003 (ΦΕΚ 297 Α'), καθώς και επίδομα εορτών 
και αδείας, σύμφωνα με το άρθρο 9 του ν. 3205/2003. Οι 
διατάξεις αυτού του εδαφίου εφαρμόζονται από την 1η 
Ιανουάριου 2005.» 

Άρθρο 36 

Ραδιοδίκτυα Ε.Κ.Α.Β. 

1. Το εδάφιο β' της παρ. 3 του άρθρου 2 του ν.δ. 
1244/1972 αντικαθίσταται ως εξής: 

« Για τα σταθερά και κινητά ραδιοδίκτυα των Ενόπλων 
Δυνάμεων, των Σωμάτων Ασφαλείας, των Υπουργείων 
Ναυτιλίας, Μεταφορών και Επικοινωνιών και Υγείας και 
Κοινωνικής Αλληλεγγύης, και των Εμπορικών πλοίων, 
των οποίων οι σταθμοί λειτουργούν στις ζώνες που προ- 
βλέπονται από τον Κανονισμό Ραδιοεπικοινωνιών.» 

2. Τοεδάφιοα' της παρ. 2Α' του άρθρου 1 τουν. 2801/ 
2000 (ΦΕΚ 46 Α') αντικαθίσταται ως εξής: 


«Οι κατασκευές κεραιών των Ενόπλων Δυνάμεων, των 
Σωμάτων Ασφαλείας, του Λιμενικού Σώματος και του 
Εθνικού Κέντρου Αμεσης Βοήθειας (Ε.Κ.Α.Β.).» 

Άρθρο 37 

1. Η παρ. 3 του άρθρου 1 του π.δ. 412/1998 (ΦΕΚ 288 
Α') αντικαθίσταται ως εξής: 

«3. Εκκαθαριστές αποδοχών ορίζονται οι Διοικητικοί 
Διευθυντές για τα Νοσηλευτικά Ιδρύματα του ν.δ. 
2592/1953 και τα Παραρτήματα αυτών, ο Προϊστάμενος 
της Διεύθυνσης Διοικητικών και Οικονομικών Υπηρεσιών' 
για την Κεντρική Υπηρεσία του Ε.Κ.Α.Β. και οι Διευθυ¬ 
ντές των Παραρτημάτων και, ελλείψει αυτών, οι Προϊ¬ 
στάμενοι των Τμημάτων Προσωπικού και Οικονομικής 
Διαχείρισης, για τα Παραρτήματα του Ε.Κ.Α.Β..» 

2. Το άρθρο 2 του π.δ. 412/1998 αντικαθίσταται ως 
εξής: 

« Αρθρο 2 

Η αποζημίωση για τις πρόσθετες αμοιβές του αναφε- 
ρόμενου στο προηγούμενο άρθρο προσωπικού για εφη¬ 
μερίες, εργασία εξαιρέσιμων ημερών, νυκτερινών ωρών, 
υπερωριακή απασχόληση προς συμπλήρωση του υπο¬ 
χρεωτικού ωραρίου, καθώς και για υπερωριακή απασχό¬ 
ληση προς κάλυψη έκτακτων ή εποχικών αναγκών, κατα¬ 
βάλλεται με χρηματικά εντάλματα κατά τις ισχύουσες 
διατάξεις μέσω των Υπηρεσιών Δημοσιονομικού Ελέγ¬ 
χου (Υ.Δ.Ε.) των Νομών και Νομαρχιών σε βάρος του Ει¬ 
δικού Φορέα «Υπηρεσίες Υγείας και Πρόνοιας» και των 
οικείων κωδικών αριθμών εξόδων των Προϋπολογισμών 
των Νομών και Νομαρχιών που εδρεύουν τα Νοσηλευτι¬ 
κά Ιδρύματα. Για το Ε.Κ.Α.Β., οι ως άνω αποζημιώσεις 
καταβάλλονται με χρηματικά εντάλματα μέσω της Υπη¬ 
ρεσίας Δημοσιονομικού Ελέγχου της Νομαρχίας Αθη¬ 
νών σε βάρος του Ειδικού Φορέα «Υπηρεσίες Υγείας και 
Πρόνοιας». Στις παραπάνω Υ.Δ.Ε. είναι δυνατόν να διατί¬ 
θενται διοικητικοί υπάλληλοι από τα οικεία Νοσηλευτικά 
Ιδρύματα, για τη διεκπεραίωση της διαδικασίας καταβο¬ 
λής των παραπάνω αποζημιώσεων.» 

3. Στην παρ. Ε1 του άρθρου 20 του ν. 3172/2003 (ΦΕΚ 
197 Α'), μετά το πέμπτο εδάφιο, προστίθεται εδάφιο ως 
εξής: 

«Επίσης, επιτρέπεται η μετάταξη μόνιμων υπαλλήλων 
των κλάδων ΥΕ Οδηγών Αυτοκινήτων και ΥΕ Τραυματιο¬ 
φορέων των Νοσοκομείων και Κέντρων Υγείας στο 
Ε.Κ.Α.Β., με τη σύμφωνη γνώμη του Ε.Κ.Α.Β., σε συνι- 
στώμενες, με την απόφαση μετάταξης, προσωποπαγείς 
θέσεις του ίδιου κλάδου, οι οποίες καταργούνται αυτοδι¬ 
καίως με την καθ’ οιονδήποτε τρόπο αποχώρηση των 
υπαλλήλων από την υπηρεσία. Η μετάταξη επιτρέπεται 
υπό την προϋπόθεση ότι οι μετατασσόμενοι κατέχουν: 
α) επαγγελματική Άδεια Οδηγών αυτοκινήτων τουλάχι¬ 
στον Γ' κατηγορίας και β) τριετή εμπειρία οδηγών αυτο¬ 
κινήτων που διανύθηκε με άδεια οδήγησης τουλάχιστον 
Γ' κατηγορίας. Με την απόφαση μετάταξης καταργείται 
η οργανική θέση του Νοσοκομείου ή Κέντρου Υγείας 
που κατείχε ο μεταττασσόμενος.» 

4. Η προθεσμία που προβλέπεται στο τελευταίο εδά¬ 
φιο της παρ. Ε1 του άρθρου 20 του ν. 3172/2003, η οποία 
λήγει την 6η Αυγούστου 2005, παρατείνεται για δύο έτη 
από τη λήξη της. 

ΚΕΦΑΛΑΙΟ ΙΔ' 

ΛΟΙΠΕΣ ΔΙΑΤΑΞΕΙΣ 

Άρθρο 38 

Ινστιτούτο Κοινωνικής Προστασίας και Αλληλεγγύης 

1. Το νομικό πρόσωπο δημοσίου δικαίου με την επωνυ¬ 
μία «Εθνικό Συμβούλιο Κοινωνικής Φροντίδας» 
(Ε.ΣΥ.Κ.Φ.), το οποίο συστήθηκε με την παρ. 1 του άρ¬ 
θρου 7 του ν. 3106/2003 (ΦΕΚ 30 Α'), μετονομάζεται σε 
«Ινστιτούτο Κοινωνικής Προστασίας και Αλληλεγγύης» 
(Ι.Κ.Π.Α.). 

2. Το εδάφιο η' της παρ. 2 του άρθρου 7 του ν. 
3106/2003 αντικαθίσταται ως εξής: 

«Αναπτύσσει την επιστημονική έρευνα στο χώρο της 
πρόνοιας και εκτελεί ερευνητικά έργα, στο πλαίσιο των 
προτεραιοτήτων της πολιτικής που καθορίζει το Υπουρ¬ 
γείο Υγείας και Κοινωνικής Αλληλεγγύης.» 

3. Στο τέλος της παρ. 2 του άρθρου 7 του ν. 3106/2003 
προστίθενται εδάφια ια' έως ιζ', ως εξής: 

« ια) Αναλαμβάνει μελέτες αξιολόγησης, μετά από συ¬ 
νεργασία και με το Υπουργείο Υγείας και Κοινωνικής Αλ¬ 
ληλεγγύης, πολιτικών, εθνικών προγραμμάτων και και- 
νοτόμων προγραμμάτων. 

ιβ) Διαχειρίζεται το 5 % του συνολικού ετήσιου καθα¬ 
ρού προϊόντος του κρατικού λαχείου κοινωνικής αντίλη¬ 
ψης για την ανάπτυξη της επιστημονικής έρευνας στον 
τομέα της κοινωνικής φροντίδας, το οποίο προβλέπεται 
στο άρθρο 16 του ν. 2646/1998. 

ιγ) Τηρεί Εθνικό Μητρώο Ατόμων με Αναπηρίες που 
έχουν ανάγκη των υπηρεσιών κοινωνικής φροντίδας και 
διαφυλάσσει τον απόρρητο χαρακτήρα του. Με απόφα¬ 
ση του Υπουργού Υγείας και Κοινωνικής Αλληλεγγύης, 
μετά από σύμφωνη γνώμη της Αρχής Προστασίας Δεδο¬ 
μένων Προσωπικού Χαρακτήρα, καθορίζονται η διαδικα¬ 
σία και τα στοιχεία που εισάγονται στο Εθνικό Μητρώο 
Ατόμων με Αναπηρίες, καθώς και ο τρόπος διασφάλισης 
του απόρρητου χαρακτήρα του και κάθε άλλο σχετικό 
στοιχείο. 

ιδ) Λειτουργεί, συντηρεί και αναπτύσσει τον Εθνικό 
Χάρτη Πρόνοιας. 

ιε) Υποστηρίζει την ανάπτυξη, εφαρμογή και διάδοση 
καινοτόμων προγραμμάτων και καλών πρακτικών. 

ιστ) Προτείνει μέτρα για την υποστήριξη, επιστημονική 
εποπτεία και συντονισμό των φορέων κοινωνικής φρο¬ 
ντίδας και δημιουργεί εργαλεία ηλεκτρονικής διασύνδε¬ 
σής τους. 

ιζ) Δημιουργεί εργαλεία ηλεκτρονικής διασύνδεσης 
φορέων που απευθύνονται σε συγκεκριμένες ομάδες 
ατόμων που εξυπηρετούνται από το Εθνικό Σύστημα Κοι¬ 
νωνικής Αλληλεγγύης, όπως άτομα με αναπηρία, παιδιά 
και ηλικιωμένοι.» 

4. Η παρ. 3 του άρθρου 7 του ν. 3106/2003 αντικαθί¬ 
σταται ως εξής: 

« 3. Το Ινστιτούτο Κοινωνικής Προστασίας και Αλλη¬ 
λεγγύης διοικείται από επταμελές Διοικητικό Συμβούλιο, 
με ισάριθμα αναπληρωματικά μέλη, το οποίο συγκροτεί¬ 
ται με απόφαση του Υπουργού Υγείας και Κοινωνικής 
Αλληλεγγύης και αποτελείται από: 

α) έναν Ψυχολόγο με εμπειρία στον τομέα της Κοινω¬ 
νικής Αλληλεγγύης, 

β) έναν Κοινωνιολόγο με εμπειρία στον τομέα της Κοι¬ 
νωνικής Αλληλεγγύης, 


γ) έναν Ιατρό με εμπειρία στα άτομα με αναπηρία 
(ΑμεΑ), 

δ) έναν Ειδικό Πληροφορικής, εξειδικευμένο σε πλη¬ 
ροφοριακά συστήματα κοινωνικής αλληλεγγύης, 

ε) δύο εκπροσώπους του Υπουργείου Υγείας και Κοι¬ 
νωνικής Αλληλεγγύης, εκ των οποίων ο ένας πρέπει να 
είναι ειδικός σε θέματα πιστοποιήσεων, 

στ) έναν εκπρόσωπο των εργαζομένων του Ινστιτού¬ 
του, ο οποίος εκλέγεται από το σύνολο των εργαζομέ¬ 
νων στο Ινστιτούτο. 

Τα μέλη των περιπτώσεων α' ως ε' ορίζονται με από¬ 
φαση του Υπουργού Υγείας και Κοινωνικής Αλληλεγ¬ 
γύης.» 

5. Το εδάφιο 1 της παρ. 8 του άρθρου 7 του ν. 
3106/2003 αντικαθίσταται ως εξής: 

« Με προεδρικό διάταγμα, που εκδίδεται με πρόταση 
των Υπουργών Οικονομίας και Οικονομικών, Εσωτερι¬ 
κών, Δημόσιας Διοίκησης και Αποκέντρωσης και Υγείας 
και Κοινωνικής Αλληλεγγύης, μετά από γνώμη του Δ.Σ. 
του Ι.Κ.Π.Α., καθορίζεται η διάρθρωση των υπηρεσιών 
του, συνιστώνται μέχρι τριάντα θέσεις μόνιμου ή και με 
σχέση εργασίας ιδιωτικού δικαίου αορίστου χρόνου προ¬ 
σωπικού, κατανέμονται οι οργανικές θέσεις ανά κατηγο¬ 
ρία, κλάδο και ειδικότητα, και ορίζονται τα πρόσθετα 
προσόντα για την πλήρωσή τους.» 

6. Μετά το τέλος της παρ. 17 του άρθρου 7 του ν. 
3106/ 2003, προστίθενται παράγραφοι 18 και 19, ως 
εξής: 

« 18. Το Δ.Σ. του Ι.Κ.Π.Α. μπορεί, με απόφασή του, να 
αναθέτει ένα εξειδικευμένο ερευνητικό ή μελετητικό έρ¬ 
γο σε άλλους ερευνητικούς ή μελετητικούς φορείς. Με 
κοινή απόφαση των Υπουργών Οικονομίας και Οικονομι¬ 
κών και Υγείας και Κοινωνικής Αλληλεγγύης καθορίζο¬ 
νται οι όροι, η διαδικασία και οι λοιπές λεπτομέρειες τέ¬ 
τοιων αναθέσεων. 

19. Το Δ.Σ. του Ι.Κ.Π.Α. μπορεί να προσλαμβάνει, με 
σύμβαση έργου, εμπειρογνώμονες και ερευνητές για 
την υλοποίηση εξειδικευμένων ερευνητικών και μελετη¬ 
τικών έργων, τα οποία δεν είναι δυνατόν να εκτελε- 
στούν από το προσωπικό του Ι.Κ.Π.Α.. Ο αριθμός των 
ερευνητών που μπορούν να απασχοληθούν, το ύψος της 
αμοιβής τους, καθώς και οι διαδικασίες και κάθε άλλη λε¬ 
πτομέρεια σχετικά με την ανάθεση των έργων αυτών, 
καθορίζονται με απόφαση του Δ.Σ. του Ι.Κ.Π.Α.. Για τις 
αμοιβές αυτές το Ι.Κ.Π.Α. δεν επιχορηγείται από τον 
Κρατικό Προϋπολογισμό, μπορεί όμως να χρηματοδοτη¬ 
θεί από κοινοτικά ή συγχρηματοδοτούμενα προγράμμα¬ 
τα, εφόσον συντρέχουν οι προς τούτο προϋποθέσεις.» 

7. Η περίπτωση θ' της παρ. 2 του άρθρου 7 του ν. 
3106/2003 αντικαθίσταται ως εξής: 

«θ) Τηρεί το Εθνικό Μητρώο Υιοθεσιών και το Εθνικό 
Μητρώο Αναδοχών Ανηλίκων και διαφυλάσσει τον απόρ¬ 
ρητο χαρακτήρα τους. Με απόφαση των Υπουργών Δι¬ 
καιοσύνης και Υγείας και Κοινωνικής Αλληλεγγύης, μετά 
από σύμφωνη γνώμη της Αρχής Προστασίας Δεδομένων 
Προσωπικού Χαρακτήρα, καθορίζονται η διαδικασία και 
τα στοιχεία που εισάγονται στο Εθνικό Μητρώο Υιοθε¬ 
σιών, ο τρόπος διασφάλισης του απόρρητου χαρακτήρα 
του και κάθε άλλο σχετικό στοιχείο. Με όμοια απόφαση 
των Υπουργών Δικαιοσύνης και Υγείας και Κοινωνικής 
Αλληλεγγύης, καθορίζεται η διαδικασία και τα στοιχεία 
που εισάγονται στο Εθνικό Μητρώο Αναδοχών Ανηλίκων 
και ρυθμίζεται κάθε αναγκαία λεπτομέρεια.» 

Άρθρο 39 

Ακίνητα ιδιοκτησίας Υπουργείου Υγείας 
και Κοινωνικής Αλληλεγγύης και Δ.Υ.ΠΕ. 

Επιτρέπεται η δωρεάν παραχώρηση της χρήσης και η 
εκμίσθωση ακινήτων ιδιοκτησίας του Υπουργείου Υγείας 
και Κοινωνικής Αλληλεγγύης και των Δ.Υ.ΠΕ., τα οποία 
δεν προορίζονται για την υλοποίηση στεγαστικών προ¬ 
γραμμάτων, σε νομικά πρόσωπα δημοσίου και ιδιωτικού 
δικαίου εποπτευόμενα από το Υπουργείο Υγείας και Κοι¬ 
νωνικής Αλληλεγγύης, καθώς και στο Ι.Κ.Α.. Η παραχώ¬ 
ρηση της χρήσης πραγματοποιείται με απόφαση του 
Υπουργού Υγείας και Κοινωνικής Αλληλεγγύης, ύστερα 
από γνώμη του Συμβουλίου Κοινωνικής Κατοικίας και 
Αξιοποίησης Περιουσίας του Υπουργείου Υγείας και Κοι¬ 
νωνικής Αλληλεγγύης, εφόσον δεν αντίκειται σε απαγο¬ 
ρευτικούς όρους διαθήκης ή πράξης δωρεάς ή στις δια¬ 
τάξεις του ν. 2039/1939 (ΦΕΚ 455 Α'). Με την απόφαση 
του Υπουργού Υγείας και Κοινωνικής Αλληλεγγύης, κα¬ 
θορίζεται η διάρκεια της παραχώρησης της χρήσης και οι 
υποχρεώσεις του φορέα προς τον οποίο γίνεται η παρα¬ 
χώρηση. 

Άρθρο 40 

Μετάταξη προσωπικού στο Π.Γ.Ν. «Αττικόν» 

Το προσωπικό, πλην του ιατρικού, των Κεντρικών Υπη¬ 
ρεσιών των πρώην Πε.Σ.Υ.Π., νυν Δ.Υ.ΠΕ., των Νοσοκο¬ 
μείων του Ε.Σ.Υ., των Μονάδων Κοινωνικής Φροντίδας 
και του Ε.Κ.Α.Β., με οποιαδήποτε σχέση εργασίας, το 
οποίο, κατά την ημερομηνία δημοσίευσης του νόμου αυ¬ 
τού, είναι αποσπασμένο και υπηρετεί στο Π.Γ.Ν. «Αττι¬ 
κόν», χωρίς να κατέχει οργανική θέση σε αυτό, μπορεί 
να μεταταχθεί σε κενές οργανικές θέσεις του Π.Γ.Ν. 
«Αττικόν», της ίδιας κατηγορίας, κλάδου και ειδικότη¬ 
τας, με το βαθμό που κατέχει και με την ίδια σχέση ερ¬ 
γασίας, εφόσον υποβάλλει αίτηση στο Π.Γ.Ν. «Αττικόν» 
εντός αποκλειστικής προθεσμίας δύο μηνών από την 
ημερομηνία δημοσίευσης του νόμου αυτού. Η μετάταξη 
διενεργείται με απόφαση του Υπουργού Υγείας και Κοι¬ 
νωνικής Αλληλεγγύης, η οποία εκδίδεται μετά από συνε- 
κτίμηση των υπηρεσιακών αναγκών και γνώμη των υπη¬ 
ρεσιακών συμβουλίων του Π.Γ.Ν. «Αττικόν» και του φο¬ 
ρέα προέλευσης του ανωτέρω προσωπικού. 

Άρθρο 41 

1. Η προθεσμία που προβλέπεται στην παρ. 3 του άρ¬ 
θρου 24 του ν. 2646/1998 (ΦΕΚ 236 Α') παρατείνεται για 
πέντε έτη από την ημερομηνία δημοσίευσης του νόμου 
αυτού. 

2. α. Οικήματα ανεγερθέντα από το Υπουργείο Υγείας 
και Πρόνοιας, με σκοπό τη στεγαστική αποκατάσταση δι¬ 
καιούχων Λαϊκής Κατοικίας, βάσει των διατάξεων του 
β.δ. 775/1964 (ΦΕΚ 254 Α'), στα οποία εγκαταστάθηκαν 
με πρωτόκολλο προσωρινής εγκατάστασης οι αναγνωρι- 
σθέντες αρχικοί δικαιούχοι, καθώς και μέλη της οικογέ- 
νειάς τους, και για τα οποία μέχρι τη δημοσίευση του πα¬ 
ρόντος δεν έχουν εκδοθεί τα οριστικά παραχωρητήρια 
(τίτλοι κυριότητας), δύνανται να παραχωρούνται στους 
κληρονόμους των αρχικών δικαιούχων, εφόσον συντρέ¬ 
χουν οι εξής προϋποθέσεις: 

1. Τα οικήματα αυτά κατέχονται μέχρι τη δημοσίευση 
του παρόντος από τους κληρονόμους. 


2. Οι κατέχοντες κληρονόμοι πληρούν τις προϋποθέ¬ 
σεις που ορίζονται από τις διατάξεις του β.δ. 775/1964. 

β. Οι παραχωρήσεις αυτές ενεργούνται με την κατα¬ 
βολή της τρέχουσας αξίας του οικοπέδου, η οποία μπο¬ 
ρεί να μειωθεί έως και 75%, όπως προβλέπει το άρθρο 6 
του ν. 543/1977, καθώς και του κόστους κατασκευής του 
οικήματος, κατά τις διατάξεις του β.δ. 775/1964, αφαι- 
ρουμένου του ποσού που τυχόν έχει διατεθεί από τους 
κατέχοντες για επέκταση και αναμόρφωση του οικήμα¬ 
τος. 

γ. Για την υποβολή αίτησης και δικαιολογητικών από 
τους ενδιαφερομένους ορίζεται προθεσμία πέντε ετών 
από την ημερομηνία δημοσίευσης του νόμου αυτού. 

Άρθρο 42 

Ρύθμιση θεμάτων Λαϊκής Κατοικίας 

1. Διαγράφεται ολοσχερώς το σύνολο των οφειλών, 
ληξιπρόθεσμων και μη, από κεφάλαια του Ελληνικού Δη¬ 
μοσίου για δάνεια Λαϊκής Στέγης και για εξόφληση ορι¬ 
στικών τίτλων κυριότητας (παραχωρητήρια) που χορηγή¬ 
θηκαν μέχρι σήμερα από οποιαδήποτε Δημόσια Αρχή και 
διαχειρίζονται από την πρώην Εθνική Κτηματική Τράπε¬ 
ζα της Ελλάδος, ως εντολοδόχο του Ελληνικού Δημοσί¬ 
ου σύμφωνα με την από 2.9.1953 σύμβαση μεταξύ του 
Ελληνικού Δημοσίου και της Εθνικής Κτηματικής Τράπε¬ 
ζας της Ελλάδος, νυν Εθνικής Τραπέζης της Ελλάδος, 
βάσει των διατάξεων του α.ν. 1667/1951 (ΦΕΚ 30 Α'), 
όπως κυρώθηκε με το ν. 2063/1952 και κωδικοποιήθηκε 
με το β.δ. 775/1964 (ΦΕΚ 254 Α ). 

2. Η διαγραφή των βεβαιωμένων οφειλών στις Δ.Ο.Υ. 
από την Εθνική Τράπεζα της Ελλάδος για δάνεια «ΛΑΪ¬ 
ΚΗΣ ΣΤΕΓΗΣ» γίνεται οίκοθεν από τις Δ.Ο.Υ.. 

3. Η εξάλειψη των υφισταμένων, προς ασφάλεια των 
κατά τα ανωτέρω διαγραφομένων οφειλών, υποθηκών 
γίνεται από τον οικείο Υποθηκοφύλακα με αίτηση του 
οφειλέτη, κατόπιν βεβαιώσεως της Εθνικής Τράπεζας 
της Ελλάδος, η οποία χορηγείται υποχρεωτικώς, μετά 
από αίτηση του οφειλέτη και βεβαιώνει ότι το ασφαλι¬ 
σμένο χρέος εμπίπτει στη ρύθμιση της παραγράφου 1. 

Άρθρο 43 

Τροποποιήσεις του άρθρου 2 του ν. 2072/1992 

1. Η διάταξη του εδαφίου γ' της παρ. 1 του άρθρου 2 
του ν. 2072/1992 (ΦΕΚ 125 Α') αντικαθίσταται ως εξής: 

«γ) Εναν εξειδικευμένο επιστήμονα ή έναν ειδικό τε¬ 
χνικό προθετικών και ορθωτικών κατασκευών, κάτοχο 
άδειας άσκησης επαγγέλματος, ο οποίος προτείνεται 
από το Δ.Σ. του Πανελλήνιου Βιοτεχνικού Συλλόγου 
αδειούχων ορθοπεδικών.» 

2. Στο τέλος της παρ. 1 του άρθρου 2 του ν. 2072/1992 
προστίθεται εδάφιο δ' ως εξής: 

«δ) Γραμματέας της επιτροπής ορίζεται υπάλληλος 
της Διεύθυνσης Επαγγελμάτων Υγείας - Πρόνοιας του 
Υπουργείου Υγείας και Κοινωνικής Αλληλεγγύης.» 

3. Στο τέλος του άρθρου 2 του ν. 2072/1992 προστίθε¬ 
ται παράγραφος 5 ως εξής: 

«5. Η ανωτέρω Επιτροπή ελέγχει τα δικαιολογητικά 
και αποφαίνεται σχετικά με τη συνδρομή ή μη των προϋ¬ 
ποθέσεων χορήγησης άδειας άσκησης επαγγέλματος 
για τις περιπτώσεις των άρθρων 1 παρ. 3 και 7 του νόμου 
αυτού.» 

Άρθρο 44 

Πειθαρχικό δίκαιο Οδοντιάτρων 

1. Η παρ. 2 του άρθρου 56 του ν. 1026/1980 (ΦΕΚ 48 
Α') αντικαθίσταται ως εξής: 

«2. Τα Πειθαρχικά Συμβούλια αποτελούνται από επτά 
μέλη, μεταξύ των οποίων και ο Πρόεδρος. Ο Πρόεδρος 
είναι Πρωτόδικης Διοικητικού Πρωτοδικείου της έδρας 
του Συμβουλίου. Αν στην έδρα του Συμβουλίου δεν 
υπάρχει Διοικητικό Πρωτοδικείο, ως Πρόεδρος ορίζεται 
Πρωτόδικης του πλησιέστερου Διοικητικού Πρωτοδικεί¬ 
ου. Τον Πρωτόδικη και τον αναπληρωτή του ορίζει ο 
Προϊστάμενος του οικείου Πρωτοδικείου, κατ’ αίτηση 
του Συλλόγου. Τα υπόλοιπα έξι μέλη είναι μέλη των 
Οδοντιατρικών Συλλόγων που εκλέγονται με ισάριθμους 
αναπληρωματικούς. Τον Πρόεδρο του Π.Σ. ελλείποντα, 
απάντα ή κωλυόμενο αναπληρώνει ο, κατά τα ανωτέρω 
οριζόμενα, αναπληρωτής του. Τα ελλείποντα, απόντα ή 
κωλυόμενα μέλη αναπληρώνουν ισάριθμα αναπληρωμα¬ 
τικά μέλη, κατά τη σειρά της εκλογής τους.» 

2. Τα πρώτα τέσσερα εδάφια της παρ. 3 του άρθρου 56 
του ν. 1026/1980 καταργούνται. 

3. Το πρώτο εδάφιο της παρ. 1 του άρθρου 57 του 
ν.1026/1980 καταργείται. 

4. Η παρ. 2 του άρθρου 57 του ν. 1026/1980 αντικαθί¬ 
σταται ως εξής: 

«2. Η ανακήρυξη των υποψήφιων μελών των Πειθαρχι¬ 
κών Συμβουλίων ενεργείται κατόπιν αιτήσεων των υπο¬ 
ψηφίων, οι οποίες υποβάλλονται στον Πρόεδρο του 
Οδοντιατρικού Συλλόγου δεκαπέντε τουλάχιστον ημέ¬ 
ρες πριν από την εκλογή. Τα ονόματα των υποψηφίων 
μελών του Π.Σ. αναγράφονται στο ίδιο ψηφοδέλτιο κατ’ 
αλφαβητική σειρά. Ο αριθμός των υποψηφίων μπορεί να 
υπερβαίνει τον αριθμό των εκλεγομένων μέχρι το ήμισυ 
αυτού.» 

5. Οι παράγραφοι 1 έως 4 του άρθρου 67 του ν. 
1026/1980 αντικαθίστανται ως εξής: 

• «1. Συνιστάται Ανώτατο Πειθαρχικό Συμβούλιο Οδο¬ 
ντιάτρων (Α.Π.Σ.Ο.) που αποτελείται από πέντε μέλη, με¬ 
ταξύ των οποίων και ο Πρόεδρος. Ο Πρόεδρος είναι εφέ- 
της Διοικητικού Εφετείου και ορίζεται με τον αναπληρω¬ 
τή του από τον Προϊστάμενο του Διοικητικού Εφετείου 
Αθηνών, μετά από αίτηση της Ελληνικής Οδοντιατρικής 
Ομοσπονδίας. Τα υπόλοιπα μέλη είναι μέλη των Οδο¬ 
ντιατρικών Συλλόγων που εκλέγονται με ισάριθμους 
αναπληρωτές. 

2. Τον Πρόεδρο του Α.Π.Σ.Ο. απόντα, ελλείποντα ή 
κωλυόμενο αναπληρώνει ο, κατά την παράγραφο 1 ορι¬ 
ζόμενος, αναπληρωτής του, τα δε λοιπά μέλη απόντα, 
ελλείποντα ή κωλυόμενα αναπληρώνονται από τα ανα¬ 
πληρωματικά, κατά τη σειρά της εκλογής τους. 

3. Η εκλογή των τακτικών και αναπληρωματικών με¬ 
λών ενεργείται ταυτοχρόνως με την εκλογή του Διοικη¬ 
τικού Συμβουλίου της Ελληνικής Οδοντιατρικής Ομο¬ 
σπονδίας δια κοινού ψηφοδελτίου και δια θέσεως σταυ¬ 
ρού προτιμήσεως παραπλεύρως του ονόματος του υπο¬ 
ψηφίου. 

4. Δικαίωμα εκλογής για το αξίωμα των τακτικών και 
αναπληρωματικών μελών έχουν οι συμπληρώσαντες 
ΙΟετή άσκηση.» 


Άρθρο 45 

Τροποποιήσεις των νόμων 2071/1992 και 2519/1997 
και του π.δ. 228/2004 

1. Στο τέλος της παρ. 5 του άρθρου 71 του ν. 2071 /1992 
προστίθεται εδάφιο ως εξής: 

«Η θέση που πρόκειται να κενωθεί στο τέλος του 
έτους λόγω της αυτοδίκαιης λύσης της υπαλληλικής 
σχέσης του ιατρού που συμπλήρωσε το εξηκοστό έβδο¬ 
μο έτος της ηλικίας του επαναπροκηρύσσεται στην αρχή 
του ίδιου έτους.» 

2. Το άρθρο 3 του π.δ. 228/2004 (ΦΕΚ 212 Α') καταρ-' 
γείται. 

3. Οι μόνιμοι αγροτικοί ιατροί χωρίς ειδικότητα, οι 
οποίοι υπηρετούν σε Περιφερειακά Ιατρεία, εντάσσονται 
στον κλάδο Ιατρών Ε.Σ.Υ. με το βαθμό του Επιμελητή Β', 
σε προσωποπαγείς θέσεις που συνιστώνται αυτοδικαίως 
με την ένταξή τους και καταργούνται με την καθ’ οιονδή- 
ποτε τρόπο αποχώρηση των ανωτέρω ιατρών από την 
υπηρεσία. 

Άρθρο 46 

Τροποποίηση του άρθρου 3 του ν. 3204/2003 

Το τελευταίο εδάφιο του άρθρου 3 του ν. 3204/2003 
(ΦΕΚ 296 Α') τροποποιείται ως εξής: 

«Διορισμοί που έγιναν μέχρι τη δημοσίευση του νόμου 
αυτού σύμφωνα με τις παραπάνω διατάξεις, χωρίς έγκρι¬ 
ση της Τριμελούς Επιτροπής, είναι νόμιμοι και καταβάλ¬ 
λονται όλες οι αποδοχές, συμπεριλαμβανομένων των 
πρόσθετων αποδοχών που αφορούν σε εφημερίες πραγ- 
ματοποιηθείσες κατά τα παρελθόντα έτη. Για την κατα¬ 
βολή των εφημεριών αυτών, εκδίδεται κοινή απόφαση 
των Υπουργών Οικονομίας και Οικονομικών και Υγείας 
και Κοινωνικής Αλληλεγγύης.» 

Άρθρο 47 

Τροποποιήσεις του ν.δ. 96/1973 

1. Η πρώτη περίοδος της παρ. 12 του άρθρου 19 του 
ν.δ. 96/1973 (ΦΕΚ 172 Α') αντικαθίσταται ως εξής: 

«Τα διοικητικά πρόστιμα επιβάλλονται με απόφαση 
του Δ.Σ. του Ε.Ο.Φ. και εισπράττονται κατά τις διατάξεις 
του Κ.Ε.Δ.Ε..» 

2. Η δεύτερη περίοδος της περίπτωσης β' της παρ. 13 
του άρθρου 19 του ν.δ. 96/1973 (ΦΕΚ 172 Α') καταργείται. 

Άρθρο 48 

Τροποποιήσεις του ν. 1316/1983 

1. Στην παράγραφο 1 του άρθρου 3 του ν. 1316/1983 
(ΦΕΚ 3 Α ') προστίθεται περίπτωση στ' ως εξής: 

«στ. Την επιβολή των διοικητικών κυρώσεων που προ- 
βλέπονται από το νόμο αυτόν και τη λοιπή φαρμακευτική 
νομοθεσία.» 

2. Η περίπτωση δ' της παρ. 2 του άρθρου 3 του ν. 1316/ 
1983 καταργείται. 

3. Στην περίπτωση ζ' της παρ. 1 του άρθρου 11 του 
ν. 1316/1983 προστίθεται δεύτερο εδάφιο ως εξής: 

«Τα τέλη του εδαφίου δ' για τα ιατροτεχνολογικά 
προϊόντα αντικαθίστανται με τέλος ετοιμότητας των 

υπηρεσιών του Ε.Ο.Φ. για την εποπτεία της αγοράς και 
την κάλυψη των εξόδων εργαστηριακών εξετάσεων, που 
συνίσταται σε ποσοστό επί της καθοριζόμενης ως χον¬ 
δρικής τιμής ως εξής: 

Για ετήσιες πωλήσεις: 
α) μέχρι 100.000 ευρώ, 1 %, 
β) από 100.001 ευρώ μέχρι 250.000 ευρώ, 0,50 %, 
γ) από 250.001 ευρώ μέχρι 1.000.000 ευρώ* 0,25%, 
δ) για κάθε ποσό άνω του 1.000.000 ευρώ, 0,20 %. 
Στην καταβολή της εισφοράς υποχρεούνται οι παρα¬ 
γωγοί, όπως προσδιορίζονται στις παραγράφους 2 έως 4 
του άρθρου 6 του ν. 2251/1994 (ΦΕΚ191 Α') και οι εισα¬ 
γωγείς των προϊόντων αυτών, ανεξαρτήτως του τρόπου 
διάθεσης. Εκπτώσεις αναγνωρίζονται μόνον εφόσον 
αναγράφονται στο τιμολόγιο πώλησης ή σε πιστωτικό 
σημείωμα που έχει εκδοθεί εντός μηνός από την έκδοση 
του τιμολογίου.» 

4. Στο τέλος του πρώτου εδαφίου του στοιχείου β' της 
παρ. 2 του άρθρου 11 του ν. 1316/1983 προστίθεται εδά¬ 
φιο ως εξής: 

«Οι παραγωγοί λογίζονται με την έννοια των παρα¬ 
γράφων 2 έως 4 του άρθρου 6 του ν. 2251/1994.» 

5. Στο τέλος της παρ. 1 του άρθρου 11 τουν. 1316/1983, 
προστίθεται εδάφιο ως εξής: 

«Με κοινή απόφαση των Υπουργών Οικονομίας και Οι¬ 
κονομικών και Υγείας και Κοινωνικής Αλληλεγγύης, που 
εκδίδεται μετά από πρόταση του Δ.Σ. του Ε.Ο.Φ., μπορεί 
να ορίζονται νέες δραστηριότητες που προκύπτουν από 
την εφαρμογή της κοινοτικής νομοθεσίας, στις οποίες 
επιβάλλεται ειδικό τέλος, καθώς και το ύψος του τέλους 
αυτού.» 

6. Στην περίπτωση γ' της παρ. 3 του άρθρου 3 του 
ν. 1316/1983, προστίθεται τρίτο εδάφιο ως εξής: 

«Επιθεωρήσεις και δειγματοληψίες είναι δυνατόν να 
διενεργούνται και σε τρίτες, μη κοινοτικές χώρες, για 
φαρμακευτικά προϊόντα για τα οποία ζητείται η χορήγη¬ 
ση άδειας κυκλοφορίας στην Ελλάδα ή σε άλλη χώρα 
της Ευρωπαϊκής Κοινότητας.» 

7. Στο στοιχείο 1 της περίπτωσης β' της παρ. 1 του άρ¬ 
θρου 11 του ν. 1316/1983, προστίθεται εδάφιο ια' ως 
εξής: 

«ια) Τη διενέργεια επιθεώρησης και σύνταξη σχετικής 
έκθεσης για εγκαταστάσεις και χώρους παραγωγής 
εκτός της Ευρωπαϊκής Κοινότητας. Το ύψος των τελών 
αυτών διαμορφώνεται ανάλογα με τη γεωγραφική εγγύ¬ 
τητα του προς επιθεώρηση τόπου, σε συνδυασμό με την 
υποβολή ή μη αιτήματος χορήγησης άδειας κυκλοφορί¬ 
ας στην Ελλάδα. Πέραν του τέλους, τα έξοδα μετάβα¬ 
σης και παραμονής των αρμόδιων οργάνων του Ε.Ο.Φ. 
στον τόπο επιθεώρησης, καταβάλλονται από τον επιθεω¬ 
ρούμενο.» 

Άρθρο 49 

Σύσταση Γενικής Διεύθυνσης Υπηρεσιών Υγείας 
στο Υπουργείο Υγείας και Κοινωνικής Αλληλεγγύης 

1. Συνιστάται, στο Υπουργείο Υγείας και Κοινωνικής 
Αλληλεγγύης, Γενική Διεύθυνση Υπηρεσιών Υγείας, με 
σκοπό την ανάπτυξη και εφαρμογή δραστηριοτήτων που 
υλοποιούν την Εθνική Πολιτική για την παροχή υπηρε¬ 
σιών υγείας, τον έλεγχο και την αξιοποίηση των υπηρε¬ 
σιών αυτών προς τους πολίτες. 


2. Η Γενική Διεύθυνση Υπηρεσιών Υγείας συντονίζει 
τη δράση των επί μέρους Υπηρεσιακών Μονάδων από τις 
οποίες συγκροτείται, με σκοπό τη μεθοδικότερη, ουσια¬ 
στικότερη και αποτελεσματικότερη εκτέλεση του έργου 
τους και ασκεί τις αρμοδιότητες που προβλέπονται στο 
άρθρο 8 του π.δ. 95/2000 (ΦΕΚ 76 Α’). 

3. Οι Διευθύνσεις Επαγγελμάτων Υγείας και Πρό¬ 
νοιας, Αγωγής Υγείας και Πληροφόρησης και Υγειονομι¬ 
κής Περίθαλψης Ασφαλισμένων του Δημοσίου διαρθρώ¬ 
νονται στα Τμήματα που ορίζουν, αντίστοιχα, οι διατά¬ 
ξεις των άρθρων 16, 17 και 18 του π.δ. 95/2000, έχουν 
τις αρμοδιότητες που αναφέρουν οι διατάξεις αυτές και ■ 
εντάσσονται στη Γενική Διεύθυνση Υπηρεσιών Υγείας. 

4. Στη θέση του Προϊσταμένου της Γενικής Διεύθυνσης 
Υπηρεσιών Υγείας τοποθετείται μόνιμος υπάλληλος με 
βαθμό Διευθυντή του Υπουργείου Υγείας και Κοινωνικής 
Αλληλεγγύης, του κλάδου ΠΕ Διοικητικού-Λογιστικού ή 
ΠΕ Οικονομικού ή ΠΕ Ιατρών ή ΠΕ Ιατρών Δημόσιας 
Υγείας Ε.Σ.Υ. ή ΠΕ Κοινωνιολόγων ή ΠΕ Νοσηλευτικής. 

Η επιλογή διενεργείται από το Ειδικό Υπηρεσιακό Συμ¬ 
βούλιο του άρθρου 9 του ν. 3260/2004 (ΦΕΚ 151 Α'), 
σύμφωνα με τις διατάξεις του άρθρου 8 του ν. 3260/ 
2004. 

Άρθρο 50 

Τροποποιήσεις των νόμων 3329/2005 και 2646/1998 

1. Η παρ. 5 του άρθρου 1 του ν. 3329/2005 (ΦΕΚ 81 Α') 
αντικαθίσταται αναδρομικά, από την ημερομηνία έναρ¬ 
ξης ισχύος της, ως εξής: 

«5. Στην κάθε Δ.Υ.ΠΕ. περιέρχεται αυτοδικαίως, κατά 
κυριότητα, χωρίς την τήρηση οποιοσδήποτε τύπου, πρά¬ 
ξης ή συμβολαίου, και με την επιφύλαξη των διατάξεων 
περί κληρονομιών, κληροδοσιών και δωρεών, το σύνολο 
της κινητής και ακίνητης περιουσίας του αντίστοιχου 
Πε.Σ.Υ.Π..» 

2. Στο τέλος του άρθρου 1 του ν. 3329/2005 (ΦΕΚ 81 
Α') προστίθεται παράγραφος 6 ως εξής: 

«6. Τα Κέντρα Υγείας με τα Περιφερειακά τους Ιατρεία 
που βρίσκονται και λειτουργούν στη χωρική αρμοδιότητα 
κάθε Δ.Υ.ΠΕ., μπορούν να μετατρέπονται σε αποκεντρω¬ 
μένες και ανεξάρτητες υπηρεσιακές μονάδες της αντί¬ 
στοιχης Δ.Υ.ΠΕ., με διοικητική και οικονομική αυτοτέ¬ 
λεια. Οι αποκεντρωμένες μονάδες εξακολουθούν να 
έχουν τη διοίκηση του προσωπικού τους και οι υπάλλη¬ 
λοι διατηρούν τους κλάδους και τις θέσεις τους. Η μετα¬ 
τροπή γίνεται με απόφαση του Υπουργού Υγείας και Κοι¬ 
νωνικής Αλληλεγγύης, με την οποία ορίζεται και ο χρό¬ 
νος έναρξης της λειτουργίας των Κέντρων Υγείας ως 
αποκεντρωμένων μονάδων της αντίστοιχης Δ.Υ.ΠΕ.. Η 
απόφαση αυτή μπορεί να έχει αναδρομική ισχύ από την 
3η Μαΐου 2005 και εφεξής.» 

3. Το εδάφιο δ' του στοιχείου Α της παρ. 15 του άρ¬ 
θρου 4 του ν. 3329/2005 αντικαθίσταται ως εξής: 

«δ. Κλάδος ΠΕ Οργάνωσης και Διοίκησης Επιχειρήσε¬ 
ων ή ΠΕ Οικονομικού, θέσεις τρεις.» 

4. Το πρώτο εδάφιο της παρ. 17 του άρθρου 4 του 
ν. 3329/2005 αντικαθίσταται ως εξής: 

«Με απόφαση του Διοικητή της Υγειονομικής Περιφέ¬ 
ρειας, που δημοσιεύεται στην Εφημερίδα της Κυβερνή- 
σεως, μπορεί να συνιστάται ενιαία Τεχνική Υπηρεσία, 
που αποτελείται από υπαλλήλους των κατηγοριών ΠΕ, 

ΤΕ και ΔΕ τεχνικών κλάδων και ειδικοτήτων όλων ή ορι¬ 
σμένων ΦΠΥΥΚΑ της Υγειονομικής Περιφέρειας, οι ορ¬ 
γανικές θέσεις των οποίων μεταφέρονται στη Δ.Υ.ΠΕ..» 

5. Στο τέλος του άρθρου 4 του ν. 3329/2005 (ΦΕΚ 81 
Α') προστίθεται παράγραφος 21 ως εξής: 

«21. Με προεδρικό διάταγμα, που εκδίδεται με πρότα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης και Υγείας και Κοινωνικής Αλληλεγγύης, 
καταρτίζεται ο Οργανισμός των Δ.Υ.ΠΕ..» 

6. Στο τέλος της παρ. 4 του άρθρου 7 του ν. 3329/2005 
προστίθενται εδάφια ως εξής: 

«Η συγκρότηση του Δ.Σ. γίνεται με απόφαση του 
Υπουργού Υγείας και Κοινωνικής Αλληλεγγύης. Η θη¬ 
τεία των μελών του Δ.Σ. είναι διετής. Επιτρέπεται η αντι¬ 
κατάσταση μέλους του Δ.Σ. για σπουδαίο λόγο, για το 
υπόλοιπο της θητείας του. Η αντικατάσταση και ο ορι¬ 
σμός του αντικαταστάτη γίνεται με τη διαδικασία του αρ¬ 
χικού ορισμού. Στο Δ.Σ. του Γενικού Νοσοκομείου Κοζά¬ 
νης «Μαμάτσειο» και του Γενικού Νοσοκομείου Νέας Ιω¬ 
νίας «Αγία Όλγα» συμμετέχει ο Δήμαρχος Κοζάνης και 
ένας εκπρόσωπος της δωρήτριας ή των κληρονόμων 
της, αντιστοίχως και ορίζεται ένα επιπλέον μέλος από 
τον Υπουργό Υγείας και Κοινωνικής Αλληλεγγύης.» 

7. Στην περίπτωση δ' της παρ. 2 του άρθρου 15 του 
ν. 3329/2005 προστίθεται εδάφιο δδ' ως εξής: 

« δδ. Το Θεραπευτήριο Χρονιών Παθήσεων «Ο Αρι- 
στεύς» Λάρισας, που συστήθηκε και λειτουργεί δυνάμει 
των διατάξεων των προεδρικών διαταγμάτων 548/1980 
(ΦΕΚ 145 Α'), 336/1985 (ΦΕΚ 118 Α') και 129/2002 (ΦΕΚ 
106 Α').» 

8. Το εδάφιο γγ' της περίπτωσης η' της παρ. 2 του άρ¬ 
θρου 15 του ν. 3329/2005 διαγράφεται και αναριθμείται 
το επόμενο εδάφιο. 

9. Στο τέλος του άρθρου 42 του ν. 3329/2005 προστί¬ 
θενται παράγραφοι 9 έως 11 ως εξής: 

«9. Κοινοί διαγωνισμοί των Πε.Σ.Υ.Π. εν εξελίξει κατά 
την ημερομηνία δημοσίευσης του νόμου αυτού συνεχί¬ 
ζονται από τις αντίστοιχες Δ.Υ.ΠΕ.. 

10. Με απόφαση του Υπουργού Υγείας και Κοινωνικής 
Αλληλεγγύης καθορίζεται ο τρόπος, η διαδικασία και οι 
λοιπές προϋποθέσεις για την ανάδειξη των αιρετών εκ¬ 
προσώπων των ιατρών και των εργαζομένων στα Διοικη¬ 
τικά Συμβούλια των Δ.Υ.ΠΕ., των Νοσοκομείων και των 
Μονάδων Κοινωνικής Φροντίδας, καθώς και στο Επιστη¬ 
μονικό Συμβούλιο του άρθρου 9 και στο Πρωτοβάθμιο 
Πειθαρχικό Συμβούλιο του άρθρου 11. Μέχρι την έκδοση 
της ανωτέρω υπουργικής απόφασης, εφαρμόζονται ανα- 
λόγως οι σχετικές αποφάσεις του Υπουργού Υγείας και 
Κοινωνικής Αλληλεγγύης που έχουν εκδοθεί βάσει της 
προϋφιστάμενης νομοθεσίας. 

11. Τα υπηρεσιακά συμβούλια των Πε.Σ.Υ.Π. και των 
Νοσοκομείων εξακολουθούν να λειτουργούν μέχρι τη 
δημοσίευση της απόφασης του Υπουργού Υγείας και 
Κοινωνικής Αλληλεγγύης περί συγκρότησης των νέων 


υπηρεσιακών συμβουλίων των Δ.Υ.ΠΕ. και των Νοσοκο¬ 
μείων αντίστοιχα.» 

10. Στο τέλος της παρ. 12 του άρθρου 28 του ν. 2646/ 
1998 προστίθεται εδάφιο ως εξής: 

«Οι διατάξεις της παραγράφου αυτής εφαρμόζονται 
και για τη συντήρηση του ηλεκτρομηχανολογικού εξο¬ 
πλισμού των Νοσοκομείων Ε.Σ.Υ.. Στην περίπτωση αυτή, 
για κάθε Νοσοκομείο εκδίδεται, κάθε φορά που παρου¬ 
σιάζεται ανάγκη συντήρησης, απόφαση του Υπουργού 
Υγείας και Κοινωνικής Αλληλεγγύης, με την οποία καθο¬ 
ρίζεται ο αριθμός των απαιτούμενων τεχνιτών, οι ειδικό¬ 
τητάς τους και ο συνολικός προϋπολογισμός του έρ¬ 
γου.» 

Άρθρο 51 

1. Στο τέλος του άρθρου 31 του ν. 1514/1985 (ΦΕΚ 13 
Α') προστίθεται παράγραφος 16 ως εξής: 

« 16. Το Ινστιτούτο Υγείας του Παιδιού, το οποίο ιδρύ¬ 
θηκε με το π.δ. 867/1979, μετατρέπεται σε ειδικό ερευ¬ 
νητικό ινστιτούτο του άρθρου 12 του ν. 1514/1985, με 
την ίδια επωνυμία, έδρα, οργάνωση και διοίκηση και υπά¬ 
γεται στις διατάξεις του ν. 1514/1985, εποπτευόμενο 
από τους Υπουργούς Ανάπτυξης και Υγείας και Κοινωνι¬ 
κής Αλληλεγγύης. Με κοινή απόφαση των δύο Υπουρ¬ 
γών, καθορίζεται ο τρόπος άσκησης του επιστημονικού 
ελέγχου. Με προεδρικό διάταγμα, που εκδίδεται με πρό¬ 
ταση των Υπουργών Ανάπτυξης και Υγείας και Κοινωνι¬ 
κής Αλληλεγγύης, μπορεί να τροποποιείται το ιδρυτικό 
διάταγμα και να ρυθμίζονται θέματα σχετικά με το εργα¬ 
σιακό καθεστώς του υπηρετούντος προσωπικού, το νέο 
Οργανισμό και Κανονισμό του Ινστιτούτου και να ρυθμί¬ 
ζεται κάθε άλλο θέμα που συνδέεται με την υπαγωγή 
του στις διατάξεις του ν. 1514/1985, κατ' εξαίρεση από 
την εφαρμογή των διατάξεων των άρθρων 9, 10, 11, 15, 
17 και 20 του νόμου αυτού.» 

2. Η διάταξη αυτή αρχίζει να εφαρμόζεται από την 1η 
Ιανουάριου 2007. 

Άρθρο 52 

Σε εξαιρετικές περιπτώσεις διαγνωστικής δυσκολίας 
σπάνιων νοσολογικών οντοτήτων και ιδιαίτερα εξειδι- 
κευμένων χειρουργικών επεμβάσεων, επιτρέπεται η 
πραγματοποίηση μεταμοσχεύσεων σε δημόσια νοσοκο¬ 
μεία και ιδιωτικά θεραπευτήρια που έχουν αναπτυγμένα 
όλα τα τμήματα και κλινικές, δεν διαθέτουν όμως την 
απαιτούμενη άδεια για μεταμοσχεύσεις. Η μεταμόσχευ¬ 
ση στα ως άνω νοσοκομεία πραγματοποιείται ύστερα 
από σύμφωνη γνώμη του Κεντρικού Συμβουλίου Υγείας 
και του Εθνικού Οργανισμού Μεταμοσχεύσεων και έγ¬ 
κριση του Υπουργού Υγείας και Κοινωνικής Αλληλεγγύης. 
Η διάταξη αυτή εφαρμόζεται από την ημερομηνία δημο¬ 
σίευσης του νόμου αυτού και μέχρι την 31η Δεκεμβρίου 
2005. 

Άρθρο 53 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται δια¬ 
φορετικά σε επί μέρους διατάξεις του. 


Παραγγέλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 


Αθήνα, 7 Ιουλίου 2005 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

Δ. ΣΙ ΟΥΦ ΑΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 


ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΎΗΣ 

Ν. ΚΑΚΛΑΜΑΝΗΣ 


ΔΙΚΑΙΟΣΥΝΗΣ 

Α.ΠΑΠΑΛΗΓΟΥΡΑΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 7 Ιουλίου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α.ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςιι· - θ-ιτΐ3ίΙ: \Λ/β6ιτΐ35ΐθΓ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ΕΘΠΟ 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ϊηίειτιεί 

ΙιΙΙρ://νννννν.ε1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙετηεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























